
Rannsóknir 1 ofanverðu Arness- 
þingi sumarið 1893. 

Af 

Brynjulfi Jónssyni. 


I. Máshóll. 

Fyrir neðan bæinn Stóru-Mástungu í Ginúpverjahreppi stend. 
ur einstakur hóll á flatlendi niður við Kálfá, þar sem heitir Más- 
tungnanes. Hann heitir Máshóll, og er talinn að vera haugur 
Más landnámsmanns. Um þann Má vita menn annars ekki annað, 
en að bærinn hefir nafn af honum, sem bendir til þess, að hann 
hafi fyrstur byggt bæinn. Heflr verið gizkað á, að Már land- 
námsmaður Naddoddsson hafi flutt byggð sína þangað, er hann 
hafði selt Þorbirni jarlakappa land sitt í Hrunamannahreppi, — 
því þar eru engir Mástaðir, hvorki sem bæjarnafn nje örnefni. 
Máshóll er að vísu nokkuð stór til þess, að hann sje af mönnum 
gjör, en þó eigi svo, að það sje fortakandi að óreyndu. Til að 
ganga úr skugga um það, þurfti að grafa í hann, og ljet jeg 
gjöra það. Raunar var þar ekki fornmenja að vænta, því auð- 
sjáanlega hafði áður verið grafið í hann, og það líklega tvisvar. 
Fyrst heflr verið rutt ofan miklum hluta af suðurhlið hans. Síð- 
an heflr verið grafln hola þar inn i miðjuna. Nú var þetta gróið 
og gleymt. Jeg ljet grafa i topp hólsins, og kom niður á mó- 
berg með mikilli möl í. Sama bergtegund er í ásum, sem þar 
eru á móts við hinum megin Kálfár; hún heflr skilið hólinn frá 
þeim, og gjört langt bil á milli. En þó nú hóllinn sjálfur sje 
ekki mannaverk, má vel vera, að Már hafi verið jarðsett- 
ur í honum. Þeir, sem grófu þar upp áður, hafa getað eyðilagt 
menjar þess. 

II. Hagagarður. 

Landnáma getur þess (V. 12), að Ketilbjörn gamli gaf Ás- 
geiri Úlfssyni, dótturmanni sínum, Hlíðarlönd »fyr ofan Haga- 
garð«. Um Hagagarð vita menn ekki annað. En munnmæla- 
sögn er: að Ketilbjörn hafi látið búsmala sinn ganga fyrir aust- 
an Brúará, og látið gjöra garð frá henni austur að Tungufljóti, 
svo fjenaðurinn væri í sjálfheldu; en smalamaður hafl hafzt við 
í skála, þar sem bærinn Skálholt var reistur síðar. Sú sögn er 
einnig um garðlagninguna, að þá er þrælarnir, sem lögðu hann, 
voru komnir með hann vestan frá Brúará austur á holtið, þar 
sem nú er bærinn Miklaholt, þá hafi þeir hvílt sig undir steini 
og sofnað; hafi Ketilbjörn þá komið að þeim og drepið þá fyrir 
ótrúmennskuna. Segja sumir, að hann hafi velt steininum ofan 
á þá, og tekið svo fast á honum, að fingraförin sjáist. Er því 
víst bætt við að gamni sínu, því steinninn er heilstórt bjarg úr 
»dóleríti« með smáholum hjer og hvar. Steinninn heitir enn Þræla- 
steinn, og svo hjet líka kot, sem stóð skammt frá honum, og var 
í byggð fram á 18. öld. Þar fyrir ofan ogvestan er mikill part- 
ur af holtinu nú upp blásinn. En austur að þeim uppblástri ut- 
an frá Brúará sjer enn fyrir þráðbeinum garði afarfornum: hann 
er á þurrlendi en þó svo niður sokkinn, að hann er ekki hærri 
en landið til hliða, en er þó vel afmarkaður og er nálega 2 fðm. 
á breidd (þykkt). Hann er nú kallaður Þrœlagarður. Þess nær 
sem dregur uppblæstrinum, þess óglöggari verður hann, sem von 
er, unz hann hverfur alveg. Ekki sjest hann þar, sem blásið er, 
því grjót hefir ekki verið haft í hann. Fyrir austan uppblástur- 
inn rennur lækur fram með holtinu ofan 1 mýri, dreifist þar og 
verður að keldu, er rennur í svo nefnt Klukknagil. En upptök 
þess gils er önnur kelda, er kemur austan frá Smáholtum fyrir 
neðan Torfastaði. Frá botni þeirrar keldu sjer aptur fyrir forn- 
um garði, er mjög líkist hinum; hann er þráðbeinn austur á 
brúnina fyrir ofan bæinn Hrosshaga, en þá tekur við mýri, sem 
nær ofan að Tungufljóti, og er ekki von hann sjáist þar. Hafi 
nú, sem ekki er ólíklegt, keldurnar verið lækir til forna, og gjörðir 
gripheldir af mannavöldum eða náttúrunnar, og hafi Þrælagarð- 
ur náð alveg að Miklaholtslæknum, — sem ógjörla sjest, því það 
er svo nærri uppblæstrinum, — og hafi hinn garðurinn náð alla 
leið ofan að fljótiuu, þá er hvorttveggja garðurinn einn og hinn 
sami, og án efa sá Hagagarður, sem Landnáma nefnir og sem 
munnmælin segja að náð hafi frá Brúará að fljótinu. Að minnsta 



3 


kosti stendur það vel heima eftir afstöðu, að Þrælagarðurinn sje 
Hagagarður sá, er Lndn. nefnir, svo að um hann getur naumast 
verið vafi. Og aftur getur Hagagarður hugsazt að standa i sam- 
bandi við bæjarnafnið Hrossáaya, þó þess þuríi raunar ekki. 


III. Skálholt. 

Það mætti ætla í fijótu bragði, að talsverðar fornleifar sæist 
1 Skálholti. En það er þó mjög lítið, og er slíkt eigi undarlegt, 
þegar að er gætt. Því þar sem byggð hefir ávallt haldizt, hefir 
hver breytt annars verkum, mann fram af manni, svo bygging- 
ar sjást þar að eins i síðustu mynd. Nú á dögum man enginn 
eftir byggingum þeim, er þar voru á dögum Finns biskups. En 
Sigurður Pálsson bóndi á Laug, fróður maður og minnugur, hefir 
sagt mjer, að þá er hann bjó á Spóastöðum í Skálholtssókn (fyrir 
1850), hafi í Skálholti verið sveitarkarl, er Jón hjet Jónsson, þá 
orðinn gamall og blindur, en hafði áður búið lengi í Laugarási 
og verið þar upp alinn. Hann hafði þótt merkismaður, greindur 
vel, skaldmæltur og snilldarmaður. Hann hefði sagt sjer margt 
um hýsingu á staðnum á Finns dögum. Þá lágu traðirnar aust- 
an að bænum, eins og nú, fyrir neðan kálgarðinn, vestur fyrir 
hann og þar upp á hlaðið. Þangað lágu líka aðrar traðir vest- 
an og neðan að hjá Þorláksbrunni, sem enn er þar vatnsból. Þá 
var þar raunar ekki kálgarður; en fram við austurtraðirnar, þar 
sem nú er kálgarðurinn, stóð þá bær Magnúsar lögmanns, og 
sneru þil á honum suður. Biskupshúsin voru þar, sem nú er bær- 
inn. Var sem forskáli framanvið þau, kallaður »portið«, ogvar 
innangengt úr því í öll húsin. Fyrir vestan bæinn lágu norður- 
traðirnar af hlaðinu upp hjá Staupasteini og upp fyrir norðan 
kirkjugarðinn, eins og nú, og heygarðurinn var þar, sem enn 
er vesturbæjar l -heygarðurinn vestanmegin traðanna hjá Staupa- 
steini. En þar fram af, fyrir vestan hlaðið, þar sem austurbæj- 
ar-heygarðurinn er nú, var þá mikil útihúsaröð, er öll höfðu þil 
og sneru suður. Fyrir austan bæinn var undirgangurinn (úr 
»portinu« ?) upp í kirkjuna, og skólahúsin fyrir austan hann. Þau 
voru tvö samhliða, og sneru þilin til suðausturs. Austur frá þeim 
var »aldingarður«, er lá f brekkuhalla upp að kirkjugarðinum. 
Þar voru ræktaðar ýmsar jurtir, og hefir búmen verið þar síðan. 


1) Þftð er nefnilega tvíbýli í Skálholti. 


1 * 

Þannig lýsti Jón blindi staðnura eins og hann hafði verið á sið- 
ustu árum Finns. En ekki vissi Jón hvaða byggingar verið 
höfðu báðum megin við vesturtraðirnar hjá Þorláksbrunni. Þar 
sjást miklar rústir, en þó engin húsalögun. Þær eru vist eldri,— 
Jón blindi var nær 100 ára gamall og dó litlu fyrir 1850. — Þar 
sem »undirgangurinn« var upp í kirkjuna, sjest enn djúp laut, 
og liggur hún að miðri suðurhlið kirkjunnar. Þar hefir áður verið 
framkirkjan, — því meðan þar var dómkirkja, heflr hún verið 
meir en helmingi stærri en kirkjan, sem nú er. Sjest nokkurn 
veginn fyrir ummáli hennar fyrir aftan kirkjuna nú. Þar heflr 
tekið við aðal-breidd hennar, — þvi hún heflr verið byggð í kross. 
Hefir norðanmegin heitið norðurstúka, og verið hjer um bil 5 
faðma löng (eftir kirkjunni) og 3 fðm. breið (út frá kórsbreidd). 
Að sunnanverðu var suðurstúka, og sjer ógjörla fyrir stærð henn- 
ar, en virðist hafa verið viðlíka og norðurstúkan. Kórinn þar 
aftur af, hefir verið 7 fðm. langur og 5 fðm. breiður. Allt það 
svæði, sem kirkjan heflr náð yflr, er nú fullt af grjóti, hvar 
sem teini er niður stungið og sumir steinarnir sjást. Hefir því 
grjóti verið raðað undir timburgólf dómkirkjunnar, því öll hafði 
hún verið úr timbri; svo sagði Sigurði Jörundur, bóndi á Laug, 
Illugason smiðs. Hann var smiður góður, sem faðir hans, og 
hafði verið með að taka ofan dómkirkjuna um aldamótin. Hann varð 
gamall og dó á Laug löngu eftir að Sigurður flutti að Haukadal 
(en Laug er hjáleiga frá Haukadal og þar nærri). Sagt er, að 
kaþólsku biskuparnir hafl verið grafnir í norðurstúkunni. Þó er 
þar ekki dýpra á klöpp en manni í öxl; — ljet jeg grafa þar dá- 
litla gröf og fylla aftur. Ekkert fannst þar, utan hauskúpubrot 
lítið, og járnnagli svo sem V 2 þuml. langur. Hafi hann verið úr 
líkkistu, þá heflr hún verið úr þunnum borðum. Norðaustantil í 
kirkjugarðinum er tóft, sem enn heitir ÞorláJesbúð, nál. 6 faðma 
löng og 3 fðm. breið. Þar ljet Ögmundur biskup syngja messu, 
eftir að kirkjan brann. — Fyrir norðan traðirnar, uppi á túninu, 
er óglögg rúst af svo nefndu »viðarmannahúsi«, sem um er getið 
þá er kirkjan brann. Norðvestast í túninu heitir fragerði, þar er 
sýnt leiði hinna írsku sveina Jóns biskups GLerrekssonar. Það 
er upphækkun nál. 12 fðm. löng og nál. I 1 / 2 fðm. breið. Enginn 
veit nú, hvar Diðrik af Mynden og menn hans eru dysjaðir. Jeg 
ljet grafa þar, sem liklegast þótti, i og hjá Söðulhól, og varð 
einskis vísari. En það er ekki að marka, jarðvegur austur frá 
hólnum er blautur, dysin því sokkin niður og ófinnanleg. — í 
kirkjunni og við kirkjudyrnar eru nokkrir legsteinar og legsteina- 

brot, en sum eru í kirkjugarðskampinum við sáluhliðið. f kirkju- 
gólflnu eru yflr 4 legsteinum hlerar, sem lyfta má af. Innstur 
þeirra er steinn Hannesar UsTcups, hann er undir grátunum. Hann 
er af marmara og brotið af eitt hornið, en fylgir þó. Er sagt 
það hafl brotnað af í Merkurhrauni, er steinninn -var fluttur frá 
Eyrarbakka. Steinn Finns bisTcups er þar til hliðar norðanmegin 
í kórnum, og er gólflð heilt yfir honum. Fyrir kórdyrum er 
steinn Jóns bisTcups Wídálíns, þar utar af steinn Þórðar bisJcups, 
hann er einna stærstur og rajög vandaður með upphleyptu ietri, 
setn ekki er svo á neinum hinna, og fallegum rósastreng í kring. 
Letrið er í tveim dálkum, nema efstu línurnar, og er smágjör 
rósastrengur á milli dálka. í hornunum eru myndir guðspjalla- 
mannanna (og svo er á hinum steinunum lika), en í miðið er að 
ofan Eristur á krossinum, en að neðan tímaglas og undir því 
hauskúpa. Utar við dyrnar er steinn Jóns bislcups Árnasonar, 
Á honum erlíka rósastrengur í kring, guðspjallamenn i hornum, 
en í miðið að ofan »kerúb« en að neðan hauskúpa. Fyrir utan 
þröskuldinn er steinn Sigfúsar Þórðarsonar, ráðsmanns (f 1702); 
ergengið á bonum berum, og erhann sumstaðar orðinn skemmd- 
ur nokkuð. Fram frá honum er hálfur legsteinn úr rauðleitum 
steini, sem lesa má á nokkur sundurlaus orð, og er fyrst: »Se- 
pulcrum Gislavi Magn« ..mun það vera legsteinn »visa Gfísla«, 
tengdaföður Þórðar biskups. Hinn parturinn af þessum steini 
(að því er virðist) er í kirkjugarðskampinum og tók jeg hann 

fram. Þar á má lesa: »obiit illa pie in Christo Hlidare. 

(anno MDCLXVIII) Sepulta Teigi Fliotsh... (in familiae suae 
do« ...). Má ætla, að þetta liti til konu Gísla. Fleiri legsteina- 
brot eru þar, sena ekki er hægt að sjá yflr hverjum verið hafi. 
Þó má af efninu á einu þeirra ráða, að það sje af steini Jóns 
Halldórssonar ráðsmanns, mágs Brynjúlfs biskups, er druknaði 
á heimleið úr Þorlákshöfn 5. febr. 1645. Það brot er úr íslenzku 
blágrýti, og 2 önnur. Er á öðru læsilegt: »guðhræddaxti þjón- 
ustukvinna Guðrún Bi« ..., en á hinu (með upphleyptu settletri): 
»Sepulcrum viri reverend (atq pissimi — Anno 1632« (ártalið er 
smátt og óskýrt). Úti undir kirkjugólflnu sjer og á nokkur leg- 
steinabrot, þá er hlerunum er lyft af steinum biskupanna. Á 
.einu þeirra — sem lá norðanmegin við legstein Jóns biskups Árna- 
sonar — má lesa: »Gisl« ..., mun það vera sama brot, sem Sig- 
urður Pálsson segist hafa sjeð, er kirkjan var rifln 1846, og ætl- 
uð vera af steini Gísla biskups Oddssonar, en ekki er nú hægt 
að fá vissu fyrir því. Jeg af skrifaði grafletrið á steinum þeirra 

Hannesar, Jðns Wídallns, Þórðar, Jóns Árnasonar, Sigfúsar Þðrð- 
arsonar og Jóns Halldórssonar, og fylgir sú afskrift hjer með. 

Nokkra forngripí á kirkjan í Skálholti enn. Þeir eru: Ljósa- 
hjdlmur mikill af kopar með 15 (o: 7+8) liljum. Altarisbrún 
með 14 silfruðum látúns(?)doppum, og fylgir sú sögn: að þetta 
sje belti Þórgunnu. HöTcull úr rauðu silkiflöjeli (?) með rósum. Á 
honum eru breiðir, útsaumaðir borðar bak og fyrir og yfir ura 
báðar axlir; á þeim eru margar fagrar og vandaðar myndir, t. 
d. (á bakinu): Kristur á krossinum og María hjá, en engill rjettir 
benni bikar; María með barnið (á tveim stöðum) og margar aðr- 
ar. Ljósastjákar tveir úr kopar; á þeim stendur: »íslands Com- 
pany 1651«. — I bæjarhurð austurbæjarins er digur járnnagli 
með koparhnúð á endanum, hreisturskornum, hafður fyrir hand- 
fang. Segir Sigurður Pálsson, að sig minni fastlega, að þessi 
nagli hafi verið i skemmuhurð í Skálholti áður, þá er hann bjó 
á Spóastöðum. En sú skemmuhurð hafði verið flutt í Skálholf 
frá Snæfoksstöðum, en þar hafði hún verið kirkjuhurð áður. Ef 
til vill er það sama hurðin, sem nú er bæjarhurð, því nýleg er 
hún ekki að sjá. — Mjög er áríðandi að vernda hinar fáu forn- 
menjar, sem enn finnast í Skálholti. 


IV. Hoftóft í Úthlíð o. fl. 

Hoftóft Geirs goða er sýnd i Úthlíð niðurundan bænum i 
túnjaðrinum, og liggur mýri að henni neðan og vestan, Það er 
ákaflega mikil rúst, næstum sporöskjumynduð, nál. 60 fáðm. um- 
máls og allt að 3 al. á hæð frá jafnsljettu sumstaðar. Hún ligg- 
ur frá austri til vesturs. Meir en helmingur rústarinnar að aust- 
anverðu er ein stór tóft um 10 faðm. á lengd og viðlíka á breidd, 
mælt út á veggi, en þeir eru allstaðar ákaflega fyrirferðar mikl- 
ir. Hornin eru ekki hvöss, en þó er tóftin fremur ferhyrnd en 
kringlótt. Dyr hafa verið út úr norðvestur horninu. Rjett fyr- 
ir vestan þær hafa verið dyr inn í aðra tóft, sem liggur vestan- 
við hina. Milli þeirra virðist þó ekki hafa verið einn veggur, 
heldur tveir og mjótt sund á milli. Sú tóft er 10 faðm. löng, 
hún liggur frá norðri til suðurs yfir þvera rústina, og 2 faðm. 
breið nær dyrum en 3 faðm. nær gafli. í henni innanverðri 
vottaði fyrir lítilli upphækkun. Vestan við innri (syðri) enda 
hennar er 3ja tóftin; hún er mjög lítil: nál. 3 faðm. löng og 
tæpl. 2 faðm. breið og snúa dyr suður. Undir henni og miðtóft- 

inni virðist sami milliveggur. Hafi nú, sem ætla má, austasta 
tóftin verið veizlusalur, en miðtóftin goðahús, þá er eftir að vita 
til hvers litla tóftin hefir verið. Má vera að helgi-áhöld hafi 
verið geymd í því húsí. Svo virðist, sem öll þessi bygging, sem 
á sínum tíma hefir verið mikið mannvirki, hafi nær eingöngu 
verið gjör af torfi: Þó teini sje stungið niður í hana, verður 
ekki grjót fyrir nema í örfáum stöðum, t. d. kringum dyrnar og 
í innanverðri miðtóftinni, þar sem mótaði fyrir upphækkun. 
Kom mjer í hug, að þar hefði verið goðastalli og ljet grafa þar 
gröf. Urðu þar nokkrir steinar fyrir, er virtust vera úr hleðslu, 
en svo var hún úr lagi gengin, að ékki var unnt að ákveða 
lögun hennar. Litið eitt fannst þar af viðarkolura. Það var 
hvorttveggja, að illt var að fá verkamenn, því menn áttu ann- 
rikt, enda áleit jeg ekki til neins að grafa meira, þar eð rústin 
virtist annaðhvort svo að segja grjótlaus, eða, þó grjót hafi ver- 
ið í undirstöðum, þá verði ekki að því komist, nema með því, 
að umróta rústinni allri, sem yrði mikið verk og alls eigi þarft, 
þar eð hún er glögg, eins og hún er, og mikiil skaði að spilla 
henni. Það grjót, sem í henni kann að vera, hlýtur lfka að 
vera mjög úr lagi fært, því nærri má geta, að klakinn hefir ár- 
lega mikil áhrif á það, þar eð rústin liggur í raklendi. Er því 
tvísýnt, að af því sæist lögun tóftanna betur en nú sjest. Telja 
má víst, að kringum rústina hafi áður verið þurlendi og skógi 
vaxið, en síðan orðið mýri, sem víðar má sjá merki til. — Gröf- 
ina ljet jeg fylla aftur og ganga frá sem áður var. 

Upp í túninu i Uthlið er lítil rúst, kölluð Gríla, sem sumir 
ætla haug Geirs goða, en er þó eins líkleg til að vera saman- 
felldur og yfirsljettaður smákofi nokkur. Þar heitir og Bjarnar- 
þúfa austur i túninu, einstök þúfa eigi allstór. Þar á Björn 
nokkur járnsmiður, að vera grafinn með smíðatólum sínura; um 
hann vita menn ekki annað. Ekki sýndist mjer að grafa í þúfur 
þessar, þó menn hefði fengizt. Það hefði að eins gjört tún- 
spjöll, en naumast neitt á því að græða, enda við ekkert sögu- 
legt að styðjast. 

Bolíasteinn er i bæjarstjettinni í Úthlíð. Hann er flatur, 
nál. I 1 /* al. langur, 1 al. breiður og 7—8 þuml. þykkur. Boll- 
inn er í annari hlið hans, og ólíkur öðrum slíkum bollum, þeim 
er jeg hefi sjeð: hann er víður rajög, en tiltölulega grunnur, af- 
langur, nál, 1 al. á Íengd, 3 ji al. á breidd og 3—4 þml. á dýpt. 
Þar sem steinninn er nú, snýr bollinn niður, og verður að velta 
steininum við til að skoða hann. Annar bollasteinn fannst í vor 

í Múla í sömu sveit. Hann er lítill; vegur á að gizka 8—9 fjórð- 
unga. Brún er neðan á honum, svo hann getur ekki staðið rjett- 
ur nema í lægð eða með því að undir hann sje sett. Er að sjá 
sem brotnað hafi skáhalt neðan af honum. Bollinn í honum er 
vel myndaður, kringlóttur, nál. */4 al. í þvermál og 3—4 þml. á 
dýpt. Nú er steinninn við smiðjudyr í Múla, hafður fyrir herzlu- 
þró við smávegis járnsmíði. 


V. „Lögrjetta í Haukadal“. 

Milli Helludals og Neðradals (Neðra-Haukadals í Biskups- 
tungum heitir á einum stað Laugartorfa milli gilja tveggja aust- 
anundir fjaliinu. Hún er vaxin hrísi, og er það að aukast. Þar 
eru rústir neðst í torfunni, auðsjáanlega af fornum þingstað. 
Sjest þar hringur, eins og víðar á fornum þingstöðum, rúml. 8 
faðm. i þvermál. Búðatóftir sjást þar nokkrar, fyrir vist 12 eða 
13 og geta vel verið fleiri, því íllt er að sjá þær, einkum siðan 
hrísið fór að aukast. Svo héfir og gilið, sem öðrum megin er, 
bæði brotið af torfunni, og líka borið skriðu yfir hana neðan til, 
og er bágt að segja hve margar búðatóftir það kann að hafa 
eyðilagt. Engar sögur fara af því, hvaða þing hjer hefir verið 
háð. En í sögu Guðmundar biskups Arasonar, 8. kap. segir 
svo: »Þá er Guðmundur var XVII vetra var .... lögrjetta i 
Haukadal«. Lítur út sem alþingi hafi þá verið flutt þangað um 
hríð, líklega vegna ófriðar með mönnum, þó frásagnir um það 
sjeu nú ekki til. Er hugsanlegt, að þingstaðurinn sje frá þeim 
tíma. 


VI. Rúst hjá Helludal. 

Mjer var bent á að skoða rúst í túnfæti í Helludal. Það 
er ein tóft, æði stór og hjer um bil kringlótt. Mun það vera 
stakkgarður, er Haukadalsmenn hafa notað áður en bær var 
gjör í Helludal. Þar er og annar stakkgarður neðar í engjun- 
um; þeir tíðkuðust mjög til forna, og drógu menn þaðan heyið á 
sleðum á vetrum, er hjarn var. 


VII, Marteinslaug. 

Marteinslaug heitir fyrir vestan tún í Haukadai. Ovíst er 

hvort hún er kennd við Martein biskup Einarsson, eða við hínn 
helga Martein, sem kirkjan í Haukadal var helguð. Nú á dög- 
um er hjer raunar engin laug. Þar stendur hverahrúðurs-klettur 
út úr lækjarbakka, og við hliðina á honum vellur sjóðandi vatn 
upp úr smáholum. í klettinum er bolli, liklega af mönnum gjör, 
má ausa í hann heitu og köldu vatni eftir vild og þvo svo úr 
honum. Er kletturinn hæfilega hár til þess. Án efa hefir þessi 
litli hver verið búinn að mynda utanum sig bungu af hvera- 
hrúðri, sem menn hafa brotið og fært burt til bygginga. En 
klettur þessi hefir verið skilinn eftir, og gjörður að nokkurskon- 
ar þvottalaug. 


VIII. Legsteinar í Bræðratungu. 

í Bræðratungukirkjugarði eru 3 legsteinar, og mynda þeir 
nú á dögum stjett frá sáluhliði til kirkjudyra; áður voru þeir í 
kirkjugólfi. Nú er einn þeirra orðinn svo máður, að ekki verð- 
ur á hann lesið; en fullyrt er, að það sje legsteinn Gísla lög- 
raanns Hákonarsonar; svo segir Sigurður Pálsson. Hinir eru yfir 
Hákon Gíslason og yfir Jarðþrúði Hákonardóttur. Grafietrin á 
þeim skrifaði jeg upp og læt fylgja hjer með. Aðrar fornmenj- 
ar fann jeg þar ekki. 


IX. Hoftóft í Fjalli á Skeiðum. 

Efst í túnjaðrinum í Fjalli á Skeiðum er hár hjalli með 
klettabrún, en aðrir klettar fyrir ofan. Heita allir klettarnir 
einu nafni HofMettar. Á hjallanum er fagurt útsýni. Þar sjest 
móta fyrir fornri tóft, er liggur frá suðaustri til norðvesturs, eft- 
ir suðvesturbrún hjallans, og hafa dyrnar verið á hliðveggnum 
þeim megin. Frá dyrunum til suðausturendans eru nál. 6 faðm- 
ar og þar er tóftin einna breiðust, nál. 3 faðm. Til norðvesturs 
frá dyrunum eru nál. 4 faðm. að afhústóftardyrum og fer tóftin 
heldur mjókkandi þangað frá útidyrunum, svo að við afhúsdyrn- 
ar er hún ekki orðin yfir 2 faðma. Þetta er mælt út á veggi; 
en þeir eru raunar nokkuð óglöggir og þó einkum suðaustantil, 
því grjótið hefir verið tekið úr tóftinni á seinni tímum og tveir 
smákofar byggðir úr því fyrir austan tóftarendann. En svo hef- 
ir aftur verið sljettað yfir, svo ekki sjást nema litlir hryggir þar 
sem veggirnir voru; þó mótar allstaðar fyrir þeim. Dyrnar yfir 

í afhúsið eru nál. 2 al. langar og rúml. 1 al. víðar. Afhúsið 
sjálít er lítið, hjer um bil 2 faðm. langt og l 1 /* faðm. breitt. En 
tóft þess var miklu glöggvari en aðaltóftin. Jeg ljet grafa af- 
hústóftina .alla upp. Þar voru stórir undirstöðusteinar allt um 
kring og virtust eigi gengnir mjög úr lagi, enda er berg undir. 
En af því bergið er ósljett, hafði gólfið vérið sljettað með því, 
að helluleggja það. Á norðvesturendanum var bil nokkurt milli 
undirstöðusteina og getur verið, að það hafi verið meira áður, 
þvi þeir steinar höfðu auðsjáanlega haggast meira eða minna; 
mun halli, sem þar er á grundvellinum, hafa valdið því. Gæti 
jeg næstum trúað, að þar hafi verið útidyr á afhúsinu; en um 
það skal jeg samt ekkert fullyrða. Það var einkennilegt við 
þessa afhústóft, að inni í henni, rjett fyrir innan millidyrnar, 
stóð einstakur steinn svo stór, að tvo menn fullgilda þarf til að 
velta honum. Hann hefir hlotið að vera settur þar inn af mönn- 
um. Úr veggjunum gat hann ekki hafa fallið, því slíkt bákn 
hefði engum byggingarmanni dottið í hug að nota nema í undir- 
stöðu. En undirstöður hjeldu sjer þar allstaðar. Ekki þori jeg 
að segja með vissu, að steinninn hafl staðið óhaggaður eins og 
hann hafi verið settur. En þó hygg jeg að hann hafi ekki hagg- 
ast til muna, því það vakti eftirtekt mína, að hinn eini sljetti 
flötur, sem á honum er, vissi upp og hallaðist lítið. Kom mjer í 
hug, að hann kynni að hafa verið stálli og goð staðið á honum. 
Samt hefði þar varla getað staðið nema eitt goð eða tvö, nema 
þau hefði verið því smávaxnari. Og það er nú í sjálfu sjer lík- 
legra, að í heimilishofum hafi vanalega einungis eitt goð verið 
tignað, það er bóndinn hafði sjer i lagi átrúnað á. En um það 
getur enginn vafi verið, að þetta hefir verið heimilishof en ekki 
höfuðhof. Það vita menn að var að Hofi í Gnúpverjahrepp. En 
heimilishof hafa ekki verið sjaldgæf. Þannig heitir »Goðavöllur« 
í túninu á Sandlæk í Gnúpverjahrepp, og djúp lág í þeim velli 
heitir Goðaldg. Það er nokkurnveginn auðsjeð, að lágin öll er 
ekki annað, en djúpt niðurgrafin tóft, sem hefir dálitla afhús- 
tóft við annan endann, og hafa dyr aðaltóftarinnar verið á hlið- 
veggnum hjá afhúsinu. Bæði af þessari lögun og af nöfnunum 
má ráða, að þetta muni vera hoftóft. Einnig heitir Goðatág í 
túninu í Fossnesi í sama hrepp. Sú lág er í sljettum hól, og 
líkist niðurgrafinni hústóft. Hóllinn stendur austur við gljúfrið, 
þar sem fossinn er, sem bærinn er kenndur við. Mætti imynda 
sjer, að »vættur fossins* hafi verið blótuð í því blóthúsi, er gef- 
ið hafí tilefni til að nefna tóft þessa Goðalág. En hvað sem um 

það er, þá hafa þessí blóthús ekki verið annað en heimilishof. 
Mun það hafa verið nokkuð almennt, einkum hjá þeim bændum, 
8em, í goðorðum áttu, að hafa slík hof heima hjá, sjer. Ekki er 
hægt að segja, hver í Fjalli bjó og hoflð átti. Sögur geta þess 
ekki. Það heflr þó án efa verið mikilsháttar maður. Mjer hefir 
dottið í hug, að Úlfur Uggason, sem nefndur er 1 Kristnisögu, 
Njálu og Laxdælu, hafl búið í Fjalli. Úlfsgil gæti verið kennt 
við hann. Það er sunnan í Vörðufelli, en bærinn Fjall er vest- 
anundir sama felli. Úlfur hefir verið mikilsháttar maður, þar eð 
hann áræddi að deila við Ásgrim Elliðagrímsson, og hefði haft 
hærra hlut, ef Gunnar hefði ekki veitt Ásgrími lið. Úlfur hefir 
eigi búið i mikilli tjarlægð frá Þorvaldi hinum veila, er hann vildi fá 
Úlf I nokkurskonar bandalag við sig, móti þeim Þangbrandi og 
Guðleifi. En Þorvaldur bjó að Vík i Grimsnesi. Þar heitir nú 
Heyvík, en sumir kalla Eyvík, 1 og er skammt fyrir utan Hvítá 
næstum móts við Fjall. Við þessar líkur á tilgátan að styðjast. 


X. Árness-Þingstaöurinn forni. 

Árness-Þingstaðúrinn forni hefir, eins og Árness-þing sjálft, 
nafn sitt af Árnesinu, sem nú á tímum er ey mikil í Þjórsá fram 
undan Hofi í Gnúpverjahrepp. Nafnið bendir þó til þess, að Ár- 
nesið hafi áður verið landfast, en ekki ey eins og nú. Fyrrum 
rann Þjórsá fyrir sunnan það; er þar enn farvegur hennar all- 
breiður og rennur dálitil kvísl í honum, en aðal-áin rennur nú 
fyrir norðan Árnesið og skilur það frá Árnessýslu. Hefir sú 
breyting orðið á miðöldunum, og líklega smátt og smátt, ánnars 
væri hennar getið sem merkis-viðburðar. Hraun er undir jarð- 
veginum í Árnesinu, og er það framhald hraunsins sem myndað 
hefir Hofsheiði; en framhald Árness-hraunsins er hraunið undir 
jarðveginum á Skeiðunum. Norðausturendi Árnessins er áfastur 
Hofsheiði á mjóum hraunrima. Yfir um hann hefir áin brotið 
sjer farveg og fellur norðvestur af brún hans um foss, er Búði 
heitir eða upprunalega Búðafoss, og hefir hann nafn af þing- 
búðunum. Það nafn hefir fossinn því hlotið að fá á meðan þing- 
staðurinn var notaður og áður en búðirnar lögðust niður. Foss- 


1) Rjettara mun Heyvik. Mun Vík í Grrímsnesi hafa verit) aðgreind 
frá Vík í Grafningi moð því, að luin var kennd við hey (Heyvík) en hin 
við haga (Hagavík) eftir landskostum hvorrar fyrir sig. 


2 * 

inn heflr því hlotið að vera til þegar í fornöld, en þá heflr hann 
þó verið lítill, því ekki heflr þá runnið þar neraa mjög lítil kvísl. 
Er ef til vill sennilegast, að hún hafl runnið um glufu gegn um 
hraunrimann og fossað út úr brún hans, sem þá hefir verið hærri 
og nokkuð breið og myndað jarðbrú yfir hinni litlu kvísl. Með 
þeim einum hætti gat það farið saman: að fossinn væri til i 
fornöld og Árnesið þó landfast, sem heflr orðið að vera, þvi 
annars hefðu menn ekki kallað það nes, heldur ey. í Árnesinu 
er jarðvegur nú víða blásinn af og bert hraun eftir. Vestan til 
í.þvi miðju standa nokkrir stuðlabergs-hólar upp úr hrauninu og 
er einn miklu stærstur; hann heitir Þinghóll, og verður nefndur 
síðar. Kringum hóla þessa kemur móbergslag í ljós á nokkrum 
stöðum. Móbergs-kenndur stapi all-hár stendur norðvestan ár- 
innar gagnvart Búða. Hann heitir Búðaberg, og er það suðaustur- 
endinn á holti því, sem bæirnir Stóra-ffof og Minna-Hof standa 
suðvestan undir. Slakki er í holtinu vestan við Búðaberg, og 
eru tóftir hinna fornu þingbúða í honum; hafa sumar þeirra 
staðið vestan í hæð þeirri sem myndar bergið; en þar er nú 
jarðvegur blásinn af og sjest ekki eftir af búðunum annað en 
grjót í miklum breiðum, sem auðsjáanlega er fært þangað af 
mönnum, þó nú sjáist þar hvergi fyrir lögun búðanna með vissu. 
Þar sem slakkinn er óblásinn, má sjá fyrir víst 30 búðatóftir. 
Þó eru sumar þeirra ekki vel glöggar, því sandrok heflr hálf- 
sljettað yfir þær, og ofan í nokkrar sýnist að kofar hafi verið 
byggðir einhvern tíma á öldunum. Af beztu tóftunum er 12 
raðað nokkurn veginn reglulega kringum ferhyrnda sljetta lægð, 
sem er nál. 30 faðma löng og viðlíka breið. Þær virðast allar 
hafa haft dyr á þeirri hliðinni, sem að lægðinni snýr. Suðaustur 
úr þessari lægð er opið sund yfir í aðra aflanga lægð sem liggur 
frá norðaustri til suðvesturs og er nál. 60 faðma löng og rúml. 
20 faðma breið, þar sem hún er breiðust. Utan með henni allri 
hafa lika verið búðaraðir, en ekki sjást þær nema norðvestan 
megin eitthvað 5—6; virðist sandrok hafa sljett yflr sumar, er 
gengið hafa fram milli lægðanna norðaustanvert, því þar er sand- 
gári kominn fram að. í honum sjer grjót úr fyrir víst 2 búðum, 
og er önnur með óhaggaðri lögun. Suðaustanmegin við löngu 
lægðina er allur jarðvegur blásinn af austan af Búðabergi vestur 
á brún lægðarinnar. Eru grjótbreiðurnar sem fyr var getið, úr 
búðum þeim, sem staðið hafa þeim megin lægðarinnar. Hafa 
þær verið á að giska 8—10; það sjest ekki með vissu. 
Austur og norðaustur af hinni ferhyrndu lægð eru 10 (eða 11?) 

tóftir óskipulega settar á móa, sem þar er. Á einum stað virðist 
votta fyrir garðlagi milli þeirra, sem óvíst er til hvers verið hefir. 
En lægðirnar munu hafa verið hafðar til leiksvæða og búðunum 
raðað kringum þær fyrir fegurðarsakir. Allar virðast tóftirnar 
nokkurn veginn jafnar á breidd: nál. 5 faðm, út á veggjabrúnir, 
en munur er á lengd þeirra: frá 6 föðm. til 10 faðm. og eru 
flestar þar á milli. Hinar óglöggustu verða ekki mældar með 
vissu. 

Það mætti uú virðast undarlegt, að kenna þingið við Árnes, 
ef aðalstarf þingheyenda hefði farið fram á þessum stað, sem 
ekki er í Árnesinu. En svo heflr ekki verið. Það heflr farið fram 
nokkuð fjarri þessum stað, fram í Árnesi við Þinghól, sem fyr 
er nefndur. Á lágum bergrana sunnan undir hólnum er mann- 
virki mikið, sem enn í dag er kallað »dómhringurinn«. Það er 
kringlótt, hlaðið af grjóti og nál. 8 faðmar i þvermál út á brúnir 
að ofan. Ekki er hægt að ákveða með vissu hina upprunaíegu 
hæð hans að utan, þvi við það, að jarðvegurinn í kring heflr 
blásið burt, hefir ytri hleðslan dregist niður og út á Við og gengið 
úr lagi allstaðar nema þar, sem að hólnum veit, þar er hún ó- 
högguð, en miklu lægst, því rætur hólsins liggja þar fram að 
og hækka upp að utan. Þó má fullyrða, að ytri hleðslan hefir 
verið fullra 3 álna há, og líklega meira þar, er frá hólnum veit. 
Þar hafa dyr hringsins verið, og er svo að sjá, scm þær hafl 
ekki náð niður úr gegn, heldur að uppgengt hafi verið í hahn. 
Þó sjest það ekki með vissu. Þykkt veggjarins að ofan sjest 
heldur eigi glöggt, þvi grjótið hefur hrapað inn, svo hringurinn 
er fullur með urð nema í miðjunni. Þó þykir mega fullyrða, áð 
þykktin hafl ekki verið minni en 1 faðm. (3 áln.) að ofan. — 
Af því hringurinn likist nokkuð stórum fjárborgum við sjáfarsiðu 
(t. d. í Selvogi), og af því að lengi hefir verið venja, að láta fje 
ganga úti í Árnesinu fyrri hluta vetrar, þá hefir sú getgáta 
komið fram, að mannvirkið sje fjárborg en ekki dómhringur. 
Setjum nú að svo væri, — enda þó slíkar fjárborgir hafi aldrei 
tíðkast til sveita, — þá hefði fjáreigendur líklega haldið honum 
svo við, að hann ekki sljett-fylltist af jarðvegi. Nú er þó svo. 
Setjum að það hafl samt orðið af hirðuleysi: þá hlyti þó að sjást 
leifar af teðslu úr fjenu frá þeim tíma sem borgin héfði verið 
nötuð. Til að taka af öll tvímæli með þetta, Ijet jeg grafa gröf 
niður í miðju hringsins, þar til fyrir varð samskonar móbergslag, 
sem sjesf fyrir utan hann. Varð gröfin á 4. alin á dýpt. En 
þar var hvergi neinn vott af teðsluleifum að flnna, heldúr var 

moldin Ijósleit, og þegar neðar dró, blandin smiðjumó og með 
hörðum sandlögum. Hygg jeg að sú mold hafi verið þar frá því 
fyrsta, og hafi gólf hringsins verið grasgróið og nokkuð hátt, en 
hœkkað svo méir með tímanum, eftir því sem jarðvegur þykkn- 
aði og sandur fauk í, þar til hann sljett-fylltist. Fjárborg hefir 
það ekki verið, og getur þá naumast verið annað en »dómhring- 
ur«, eins og í mæli er og örnefnið »Þinghóll« bendir lika til. 

En nú segja menn: »Dómhringar gátu ekki verið á hjeraðs- 
þingstöðum, því þar háðu menn ekki dóma, heldur á alþingi«. 
En þar við er þess að gæta, að hjeraðsþingin voru haldin löngu 
fyr en alþingi var sett, og er það ekki efaraál, að þá hafa menn 
háð dóraa á hjeraðsþingunum, og frá þeim tima geta »dómhring- 
arnir«, sem sjást á svo mörgum fornum þingstöðum, haft það 
nafn. Og þó dómar hafi ekki verið háðir þar eftir að alþingi 
var sett, þá voru þó hjeraðaþingin þó ekki haldin til einskis, 
heldur var hjeraðsstjórnarmálum skipað þar. Til þess hafa menn 
haldið sína þingfundi eftir föstum reglum og á vissum stöðum, 
sem til þess hafa verið friðaðir og sem oftast, ef ekki allt af, 
umgirtir. Þannig má skilja tilgang þessara hringa. Þó þeir sjáist 
ekki á öllum fornum þingstöðum, er ekki að marka. Fyrst er 
það ekki alveg víst, að þeir hafi álstaðar verið hlaðnir, og svo 
geta þeir sumstaðar verið eyðilagðir, ýmist af mönnum eða nátt- 
úrunni. Það er t. a. m. sögn, að dómhringur Þingskálaþings 
hafi verið þar sem bærinn Kaldbak stendur nú. Dómhring al 
þingis er hætt við að Öxará hafl brotið af. (Þó Runólfur goði 
setti dóminn á Öxarárbrú, þá sannar það ekki, að dómhringur 
hafi ekki til verið, heldur að eins að dómur var gildur, þó hann 
væri settur annarstaðar). Það er einkennilegt við Árness-þing- 
staðinn, að dómhringurinn er svo langt frá búðunum. Orsakir 
til þess er ekki hægt að gizka á, þar eð við engar sögulegar 
bendingar er að styðjast um það efni. 

Ekki er hægt að segja með vissu, hvar hoflð að Hofl hefir 
staðið, Nálægt Stóra-Hofi sjást engar fornar rústir, en hjá Minna- 
Hofi er talsvert af rústum og girðingum frá fyrri öldum. Þar 
mun því hoftóftarinnar að leita. Ferhyrnd girðing er skammt 
fyrir sunnan túnið. Hún ér utan um bunguvaxna flöt, sem tóftir 
eru á eftir tvo smákofa eigi forna. Verið getur, að hófið hafl 
staðið i þessari girðingu, en verið rifið niður og sljettað út eftir 
kristni; smákofarnir svo byggðir þar aftur seinna. En það eru 
líka fornar rústir fyrir neðan hlaðbrekkuna á Minna-Hofi. Þær 
eru rniklar fyrirferðar, en óglöggvar. Þó er ein þeirra hin aust- 

asta, alls eigi ólík þvi, að hún gæti verið hoftóft. En hjer er 
ekki við neitt að styðjast, nema mismunandi tilgátur. Gat jeg 
því ekki ráðist í að láta grafa í þessa staði. 

í fijótu bragði lægi næst að ímynda sjer, að í fyrstu hafl 
þingstaðurinn verið að ölla leyti frammi í Árnesi, en verið að 
öllu leyti fluttur upp fyrir, þegar áin skar Árnesið frá. En ef 
búðirnar hefðu verið frammi í Árnesi, þá hlyti tóftir þeirra að 
sjást þar. En þar sjást engin merkitil fornra mannaverka nema 
dómhringurinn. 


XI. „Brúnahaugur“. 

Landnáma segir (V. 10.) að Ólafur tvennumbrúni liggi »i 
Brúnahaugi undir Vörðufelli«. Sú sögn heflr géngið, að Brúna- 
haugur sje sama sem »Einbúi«, er stendur í fögrum hvammi, sem 
Nátthagi heitir, uppi undir háfjallinu fyrir norðan túnið í Fram- 
nesi. »Einbúinn« er raunar ekki annað en stór klettur, einstakur 
og nokkuð einkennilegur í lögun, aflangur og söðulbakaður, sem 
menn kalla. Mest-allur er hann hulinn þunnum jarðvegi. Ekki 
þótti mjer hann líklegur til þess, að fornmenn hefðu valið hann 
fyrir greftrunarstað, þó náttúrlegir hólar hafl stundum verið not- 
aðir til þess. Dálítil upphækkun var á suðurenda hans og sá 
þar á steina, er hreifa mátti. Ljet jeg því grafa þar í, ef þetta 
kynni að vera dys. En það sýndi sig brátt, að upphækkunin 
var föst klöpp, þegar búið var að taka buit hina lausu steina,— 
Liklega er hinn rjetti Brúnahaugur fyrir neðan fjallsrætur, þar 
sem nú er mýri, og getur hann verið þar i einhverjum smárim- 
anum, eða þá niðursokkinn og horfinn. 


XII. Helgahváll. 

Helgahóll heitir í hrauninu fyrir sunnan Árhraun. Það er 
hár kringlóttur hraunhóll, og er það án efa »Helgahváll«, sem 
Landn. nefnir, þar sem Helgi trausti fjell. Á hólnum er upp- 
hækkun, sem þó er næstum i tvennu lagi. Gæti það verið dys, 
er siðar hefði þá verið grafið upp. Það er líka sennilegt, að 
Ilelgi hafi verið »heygður« þar í hólnum. — Munnmæli segja, 
áð Helgi trausti hafi búið á Helgastöðum á Skeiðum. 



Rannsóknir í Skaftafellsþing*i 
sumariö 1893. 

Af 

Brynjúlfi Jónssyni. 

■- 24 ^- 

I. Hinn forni þingstaður á Leiðvelli. 

Svo hagar til á Leiðvelli, að gamalt hraun heflr skipzt þar 
skammt fyrir ofan. Hefir þar orðið hraunlaus þríhyrna, og er 
raóberg undir jarðveginum í henni. Það er víða ójafnt með hól- 
um og lægðum. I þessari þríhyrnu er túnið og bærinn á Leið- 
velli og nokkurt land annað. Það er enn allt óblásið. Djúp lág 
liggur sunnan undir suðurbrún nyrðri hraunkvíslarinnar; það er 
auðsjáanlega uppgróinn farvegur eftir læk eða litla á. Má vera 
það hafi verið kvísl úr Landánni, sem fyrir jarðeldinn 1783 var 
einn hluti Skattár, og rann fram eftir eystri hraunkvísiinni út í 
Kúðafljót. Að því fljóti ná báðar hraunkvíslarnar, sem hjer voru 
nefndar. Þar sem hin nyrðri liraunkvísl skagar lengst vestur í 
fljótið, er hátt klettnef, sem heitir Kúðanet. Fylgir þvi örnefni 
sú sögn, að til forna hafi Kúðafljót verið skipgengt stórskipum, 
eða jafnvel fjörður allt þangað upp. Hafl »berghald« verið klapp- 
að gegnum klettsnös í Kúðanefl, til að festa skip við, og hafi það 
berghald sjest lengi fram eftir öldum, löngu eftir að hlaup úr 
Kötlu hafði fyllt fjörðinn af aur. Nú er »berghaldið« samt horfið 
fyrir löngu; botninn í fljótinu hækkar sifeldlega af árburði, svo 
að nú er Kúðanef miklu lægra fyrir ofan vatn fljótsins, en það 
var þegar menn muna fyrst eftir. Svo sagði mjer Jón bóndi á 
Leiðvelli, gætinn maður, að síðan hann myndi fyrst væri sjónar- 
munur á, hvað hátt fljótið gengi upp. Skammt fyrir neðan 
Kúðanef liggur kvíslar-farvegurinn, sem áður er nefndur, að 

fljótinu og heflr kvíslin runnið þar i það. Þar er nú vik, sem 
fljótið gerir inn í landið, en mun hafa verið dalur, meðan fljótið 
lá lægra. Þar rjett fyrir ofan eru búðatóftir hins forna þing- 
staðar. Upp frá vikinu er dálítil hvylft móti vestri, er myndast 
af hæðarbrún, sem liggur í hálf-hring vestan frá fljóti til norð- 
austurs, norðurs og norðvesturs yfir að farveginum. Þar er hún 
lægst. En norðanundir er farvegurinn alldjúpur, og fer suður- 
brún hans ekki lækkandi fram eftir, heldur er þar upphækkun 
á henni, er myndar norðurbrún hvylftarinnar, og verður því hærri 
og hryggmyndaðri sem hvylftin lækkar meira og endar í snubb- 
óttu nefi, þar sem farvegurinn liggur út í vikið. Sjást hraun- 
steinar í neflnu, en að öðru leyti er allt hjer grasgróið. Lítur 
fremur út fyrir, að þetta sje garður af mönnum gerður en nátt- 
úrlegur bali, og að hraunsteinarnir sjeu færðir þangað úr hraun- 
brúninni norðanmegin farvegsins, því sunnan hans er allt hraun- 
laust. Þess verður að geta, að heiman frá bænum Leiðvelli 
liggur gata vestur að fljótinu um sunnanverða hvylftina. Er þar 
vatnað peningi, og allt neyzluvatn var sótt þangað, þar til nú 
nýlega að tekizt hefir að grafa brunn heima. Frá garðbalanum 
að götu þessari liggja búðatóftirnar í þremur röðum. Innsta 
röðin er niðri í botni hvylftarinnar, bogadregin frá norðvestri til 
suðurs. í henni eru 12 búðir i röð, og hin 13. frálaus fyrir 
vestan götuna. Þær eru mjög svo jafnstórar flestar: nálægt 8 
faðma langar og 3 faðma breiðar út á veggi. Sjö hinar vestustu 
snúa gafli með dyrum á fram að hvylftinni, þá er ein langsetis 
með dyrum á framhlið, og er autt svæði bak við hana, þá er 
aftur tóft, er snýr gafli fram, og er sú fullt svo löng sem hinar, 
en við suðurhlið hennar er styttri búð, gengur þó jafnt fram í 
hvylftina og er þar gafl, en dyr snúa suður. Bak við efri gafl 
þessarar tóftar er ferhyrnt svæði, 4 faðmar á hvern veg rúm- 
lega, og er garður bak við það og fram með því að sunnan, 
gengur sá garður eða veggur fram hjá dyrum hinnar síðast- 
töldu búðar og jafnt fram henni að hvylftinni. Er þannig af- 
markaður gangvegur inn i þetta ferhyrnda svæði, og eru dyr 
siðast töldu búðarinnar út i þann gangveg. Nú kemur dálítið bil, 
næstum þríhyrnt. Vestan við það eru tvær búðir við götuna, 
og er önnur neðar og snýr dyragafli að hvylftinni, eins og hinar, 
hin er upp af gafli hennar, og snýr hliðvegg með dyrum á vestur 
að götunni. Af efri enda hennar gengur búð til austurs og snýr 
framhlið með dyrum á að hinu þríhyrnda bili, sem getið var. 
Sú tóf't er nálægt 12 faðma löng. Bak við hana er önnur viðlíka 

löng og snýr dyrahliðinni að henni. Þessi búð heyrir eiginlega 
miðröðinni til, en hin neðri verður að teljast með hinni innstu, 
þó hún sje þar að baki. Miðröðin er uppi í hvylftar hallanum 
og er hún ekki eins samföst og skipuleg eins og hin innsta. I 
henni eru 10 tóftir auk tveggja frálausra norður við farveginn. 
Svo er og 1 fyrir vestan götuna, sem á heima í þessari röð. 
Norðustu búðirnar í þessari röð hafa snúið gafli með dyrum á 
að innstu röðinni, en hinar flestar snúa hliðvegg með dyrum að 
henni. Yzta röðin er uppi á hvylftarbrúninni. Er brúnin hæst 
rjett fyrir austan götuna og þar eru á henni 5 búðir í röð sam- 
fastar og er engin mjög stór. Svo lækkar brúnin og hverfur 
næstum. Eru 3 tóftir þar i röð norður að farveginum; þær eru 
sundurlausar. Undir hinni norðustu er sjerstök hæð og er sú 
tóft næstum jöfn á lengd og breidd: um 4 faðmar. Fyrir vestan 
götuna heldur þessi röð áfram, og eru þar 5 búðir og hin lengsta 
12 faðmar. Enn eru nokkrar búðir bak við þessa röð og standa 
þær óreglulegá. Alls sjer til 45 búða. Að lengd eru þær mis- 
munandi. Flestar um 8 faðma, nokkrar 10 og 12, aftur aðrar 
5 og 6, en fáeinar um 4 faðma á hvern veg. Dómhringur eða 
þingfunda svið verður ekki sagt að sjáist með vissu. Má vera 
að ferhyrnda sviðið umgirta, með ganginum fram úr, sem getið 
er um í innstu röðinni, hafi verið haft til þess. En það getur lika 
verið búð með einkennilegri lögun. i hraunsneflnu norðanmegin 
við farvegsmynnið er raunar gamall hringur, nálægt 5 faðma í 
þvermál. En hann sýnist minna mannvirki fyrir sitt leyti en 
búðatóftirnar, og svo eru tvær litlar tóftir áfastar við hann. 
Þykir mjer því vafasamt, að álita þetta »dómhring«, það gæti 
eins vel verið »gaddur«, eða kró tii að gefa útigangsfje hey í í 
harðindum; slikir »gaddar« tíðkuðust meðan hús voru engin fyrir 
útigangsfje, eða þá jötulaus, og er af því dregið orðatiltækið »að 
gefa á gadd«, Hafi þessi hringur verið »gaddur«, gat hann verið 
ætlaður því fje, sem gekk á norðurhrauninu fyrir norðan kvisl- 
ina, sem farvegurinn er eftir. Annar hringur er fyrir sunnan 
farveginn, spölkorn í norðaustur frá búðunum. Hann er meira 
mannvirki; en eins og hann er nú, er hann auðsjáanlega með 
seinni alda gerð. Þess vegna mældi jeg hann ekki. En siðan 
heflr mjer dottið í hug, að þetta hafl dómhringurinn verið ef til 
vill; en seinni menn hafi notað hann fyrir »gadd« handa fje sem 
gengið hafl sunnan kvíslarinnar, hafl því hlaðið hann upp að 
utan, er hann var orðinn niðursokkinn. Um þetta skal jeg samt 
ekkert fuliyrða. Spölkorn suður frá þingstaðnurn í sljettri dæld 

suðvestan við túnið á Leiðvelli sjer á einstakan hraunstein, mjög 
niðursokkinn, og er sagt að þingheyendur hafi haldið leiki á þeim 
stað og fært steíninn þangað til aflrauná. Fagur leikvöllur gat 
líka verið í hvylftinni sjálfri framan við innstu búðaröðina. 

Bærinn Leiðvöllur er stuttum stekkjarvegi austur frá þing- 
staðnum; þar er fagurt land og óblásið enn. En síðan Land-áin 
þornaði 1783 hefir sandrokið færzt þar nær, svo að óttast má, 
að eyðilegging vofi yfir. Er það mjög sorglegt, og nauðsyn að 
sporna við, ef unnt værí. 


II. Hildishaugur. 

Hildishaugur heitir enn, svo sem stekkjarvegi fyrir austan 
Kirkjubæjarklaustur hið forna. Þar er landið nú blásið og hann 
er sjálfur ekki annað en dálítill einstakur klettur, sem stendur 
upp úr sandinum, og er utan um hann litill ávali af lausagrjóti, 
sem mulizt hefir úr honum, — efni hans er smásprungið stuðla- 
berg. Nú á dögum mundi því engum detta í hug að kalla þetta 
haug, ef sögnin um það hefði ekki fylgt frá fyrri tíð. En meðan 
þar var óblásið, hefir hann verið hulinn jarðvegi og myndað ein- 
stakan strituhól. Má það vel satt vera, að Hildir fornmaður 
haíi verið jarðaður í honum, því þar nálægt hefir hann dáið, 
En fornmenn notuðu oft náttúrlega hóla fyrir hauga. Svo er t. 
d. um haugana við Haugavað (nú Barnanesvað) skammt frá Trað- 
arholti (Lndn. V. 10.), að það eru náttúrlegir hraunbalar; en þar 
fann þó Sigurður Vigfússon leifar fornmannanna, sem ofan á 
þeim voru heygðir (sbr. Árbók fornl, fjel. 1882, bls. 47—59). Það 
er líka eftirtektavert við Hiidishaug, að hjá honum liggja stuðla- 
bergsdrangar, af öðru »bergi brotnir« en í hólnum er sjálfum, 
og eru því þangað fluttir af mönnum. Þrír þeirra eru miklu 
stærstir og liggja sinn veg við klettinn hver, eins og þeir hefðu 
oltið ofan af honum. Stæði það heima, ef Hildir hefði verið jarð- 
aður í toppi hólsins. Sagt er líka, að fyrir nokkru hafi þar fund- 
izt eitthvað smávegis af fornmenjum, og mun forngripasafnið 
hafa fengið þær(?). Afgamla beinflís fann jeg 1 sandinum þar 
hjá klettinum; en nú var þar ekki aðrar fornmenjar að finna. 

III. „Kirkjugólfið”. 

Skammt fyrir sunnan Hildishaug stendur sljett klöpp upp úr 
sandinum og þó ekki hærri en svo, að sljett er út af henni. Hún 

er kölluð »KirTcjugðlfið«, og er sagt, að klausturkirkjan hafl staðið 
þar í fyrndinni. Klöppin er á stærð við stórt húsgólf, og næst- 
um vatnsflöt. Öðrum megin er nokkuð fallið úr henni, svo að 
skarð er eftir. Hún er sjerstaklega einkennileg að þvi, að hún 
er öll samsett af 5-strendum og 6 strendum stuðlabergssteinum, 
sem falla hver við annan; en alstaðar hefir þó sandleðja komið 
í milli og orðið þar að steini. Svo það er ekki að undra, þó 
maður ætli í fyrsta áliti, að steinunum sje raðað saman af mönn- 
um og limdir með steinlími. Til að ganga úr skugga um það, 
ljet jeg grafa niður með klöppinni, og sást þá, að hún er jarð- 
fast berg. En af því hún er svo sljett og hallalítil, þá má ekki 
fyrir það synja, að kirkjan hafi verið sett á hana fyrrum, ef til 
vill. Þó ætti þá líka bærinn (Kirkjubær) að hafa staðið þar 
nærri. En ef svo skyldi hafa verið, þá hlióta menjar hans nú 
að liggja faldar undir sandi. En þá ætti bærinn að hafa verið 
tvisvar fluttur. 


IV. Legsteinar í Kirkjubæjarklausturs kirkjugarði. 

Þar sem Kirkjubæjarklaustur stóð, áður en bærinn var færð- 
ur þangað sem hann er nú, sjást allglöggar rústir af bænum, 
kirkjunni og kirkjugarðinum. Grassvöi'ður heflr aldrei blásið 
þar alveg af; en nú virðist þar farið að gróa upp það, er spillzt 
hafði. I kirkjugarðinum eru 2 legsteinar. Það eru stórir 5-strend- 
ir stuðlabergsdrangar islenzkir og latínuletur á. A öðrum er 1 
lina, öll læsileg. Þar stendur: »JT. Hviler F. S. Jcvinna Sigridr 
ITiormo. do. 1683 (1693?). Hinnhefir verið alsettur letri nema á.þá 
hlið, sem hann liggur á. En af því steinninn er áveðurs, er 
hann orðinn svo sandborinn, að torvelt er að lesa á hann. Þó 
þóttist jeg geta sjeð þessi orð: »Fœdd 1728 þann 10. Februarii«. 
Þau eru ofan á steininum. 



Rannsóknir í Rangárþingi 
sumarið 1893. 

Af 

Brynjúlfl Jónssynl. 

--*■- 

I. Þórsmörk. 

Örnefnið ÞórsmörJc nær nú á dögura að eins yflr landið milli 
Krossár og Ljósár, sem báðar koma úr Merkurjökli og renna í 
Marlcarfljót. Fyrir innan Ljósá kallast nú Almenningur, en heflr 
óefað talizt með Þórsmörk til forna. Þórsmörk er hálendishjalli, 
ósljettur mjög með þröngum giljum, djúpum daladrögum, háum 
hömrum og bröttum brekkum. Margar þeirra eru skógi vaxnar 
og einkar fagrar, en sumstaðar eru þær þó blásnar eðá skriðu- 
runnar. Allt landslag er þar svipmikið og næstum hrikalegt. 
Krossá og Ljósá renna sín eftir hvorum dal. Þó er Krossárdal- 
urinn likari löngu og breiðu gljúfrí en eiginlegum dal. Ljósár- 
dalurinn er aflendari; þó er hann mjög undirlendislaus og er því 
nefndur Þröngur og áin (Ljósá) nefnd Þröngá öðru nafni; landið 
fyrir innan Ljósá er sljettara yfir að líta; en nú er það iíka 
blásnara. í brekkunni upp frá Ljósá að innanverðu er forn 
bæjarrúst, sem kom í ljós snemma á þessari öld á þann hátt, að 
jarðvegurinn bljes burt, en grjótlögin sáust eftir. Meðal annara, 
sem skoðuðu hana, er hún var ný komin í ljós, var Sigurður 
hreppstjóri ísleifsson á Barkarstöðum; þá lá rústin á mold, og 
mátti vel sjá undirstöður tóftanna. Aftur kom hann þar 30 árum 
síðar. Þá var öll moldin blásin burt, og við það hafði grjótið 
færzt úr stað, svo nú sáust engar undirstöður, en að eins óreglu- 
leg breiða þar sem rústin var. Þetta sagði Sigurður mjer sjálfur 
1885. Nú litur rústin eins út og þá, er Sigurður sá hana síðar. 

Þó eru mannaverkin auðsæ, því mikið af grjótinu er flutt neðan 
frá ánni. Sagt er, að ýmsir smávegis hlutir hafl fundizt í rúst- 
inni, t. a. m. sTcœri, sem Einar bóndi í Stóru-Mörk fann og gaf 
Sigurði Vigfússyni handa forngripasafninu. Þar getur naumast 
leikið vafi á, að þetta hefur verið bær Ásbjarnar Reyrketilssonar 
(Lndn. V. 2.), því að á öllu því svæði, sefn örnefnið ÞórsmörJe gat náð 
yfir, hefir þetta verið byggilegasti staðurinn. Af hinum þremur 
bæjum á Þórsmörk, sem Njála getur, befir þessi hlotið að vera 
hinn innsti, því innar hefir bær ekki getað verið. Af hinum 
tveimur sjást nú engar leifar. Munnmæli segja, að bær hafi ver- 
ið í HamrasJcógum. Þeir eru sunnanmegin við Ljósá. Þar er enn 
óblásið, og gæti þar dulizt bæjarrúst. En eftir landslagi eru þó 
litlar líkur til þess. Nokkru sunnar er dalur vestur við fljótið 
og er nokkurt undirlendi í honum. Hann heitir Húsadalur, og 
fjekk það nafn af því, að Sæmundur bóndi Ögmundsson í Eyvind- 
arholti (faðir sjera Tómasar sál. á Breiðabólsstað) húsaði þar bæ 
og flutti þangað bú sitt, því honum litust landskostir þar fýsileg- 
ir. En vegna örðugleika þótti honum þar þó ekki verandi, er 
til kom, og flutti sig því að Eyvindarholti aftur eftir 1 eða 2 ár. 
Það sýnist næstum sjálfsagt, að einn af fornbæjunum hafi verið 
i þessum dal. Forn rúst sjest þar raunar ekki; en það er ekki 
að marka: Sæmundur hefur að líkindum valið sama bæjarstæðið 
°g býggt ofan á rústina, þó nú kunni fólk ekki frá því að segja. 
Sá bær hefir þá hlotið að vera miðbærinn í Þórsmörk; því 
nokkru lengra fram með fljótinu hefir verið fremsti bærinn. Þar 
heitir á Þuríðarstöðum. Nafnið er órækur vottur þess, að þar 
hefir bær verið. En ekki er þar byggilegt nú á dögum. Þaðer 
i litlum krika, sem nú er ekki annað en moldarskriða. Rúst 
sjest þar ekki; en hún kann að vera hulin skriðu. Þó er hitt 
líklegra, að bærinn hafi staðið á undirlendi, sem fljótið hafi siðan 
farið yflr. Það er varla hægt að álíta Þórsmörk byggilega, án 
þess að hugsa sjer undirlendi vestan fram með henni allri, að 
minnsta kosti ofan frá Ljósá, og þegar fljótið hafði eyðilagt það 
undirlendi, þá var það næg orsök til þess, að byggðin legðist 
niður. Það sjest líka af Lndn., að fljótið hefir til forna runnið 
talsvert vestar á þessu svæði en nú, því Ásgerður nam land til 
Jöldusteins; en nú er fljótið fyrir austan hann. Þáð er engin 
ástæða til að rengja það, að Jöldusteinn sem Lndn. nefnir, sje 
sami kletturinn, sem nú ber það nafn, því þó sumir hafi kallað 
hann Lausöldu, þá er það sprottið af misskilningi. Kletturinn er 
engin »alda«; en bin rjettnefnda Lausalda er þar á móts við úti 

undir Fauskheiðar-rananum, en þó laus frá honum úti í aurnúrn. 
Steinfinnstaðir voru ekki á Þórsmörk, en þó fyrir innan landnám 
Asgerðar. Þar heitir nú Steinsholt og StaJckholt. Getur verið, 
að nafnið Steinfinnstaðir hafi breyzt i Steinsholt. í norðanverðu 
Steinsholti heitir Hoftorfa. Þar hefir því búið höfðingi, er hefir 
haft hof á bæ sínum. Eúst sjest þar engin, sem ekki er von; 
þar liggja nú skriðjöklar fram á lægstu hjalla, en jökulaur yfir 
undirlendi öllu. Aður hefir þó verið þykkur jarðvegur yfir þessu 
landi, og er enn eftir af honum dálítil torfa, sem liggur upp að 
há-hömrum hjá upptökum Steinsholtsár. 

Þar sem Lndn. nefnir »bjór ónuminn milli Krossár og Jöldu- 
steins«, þá er almennt talið víst, að þar sje átt við Goðaland, En 
það getur þó ekki verið nema því að eins að Hvanná, sem skil- 
ur Goðaland frá Stakkholti, hafi aldrei runnið saman við Krossá, 
eins og hún gerir nú, heldur fylgt Stakkholts-brúninni, og komið 
í fljótið hjá Jöldusteini, en Krossá hafi fylgt Þórsmerkur-brúninni 
og komið í fijótið dálítið norðar. Þá hefði hin langa og mjóa 
landræma milli ánna óneitanlega átt skilið að nefnast bjár 1 . En 
heldur er það samt ólíklegt, þó það sje ekki óhugsandi, að hún 
hefði haldið sjer saman hangandi svo langan veg milli slikra 
straumvatna, sem þær ár eru. En hafi þetta ekki verið svo, hafl 
Hvanná runnið strax í Krossá.líkt og nú, þá er tvennt til: ann- 
aðhvort er ritviila í Landn., og á að standa: »milli Krossár og 
Hvannár« í staðinn fyrir: »milli Krossár og Jöldusteins«, eða 
»bjórinn«, sem Jörundur fór eldi og lagði til hofs, á ekki skylt 
við Goðaland — og satt að segja, gefur Lndn. ekkert tilefni til 
að ætla, að það sje eitt og hið sama. Nú er svo að sjá af Njálu, 
að alfaravegur hafl legið um Goðaland, og þá lika um Þórsiuörk. 
En nú er Þórsmörk svo ill yfirferðar, og hefir víst allt áf verið, 
að alfaravegur hefir þar naumast nokkurn tíma verið, nema því 
að eins, að hann hafi legið á undirlendinu, sem að öllum líkind- 
um hefir verið vestan fram með henni. En þá gat hann heldur 
ekki komið á Goðaland, nema tangi þess hafi náð vestur undir 
fljót og verið sama sem »bjórinn«. Því »bjórinn« hefir hvort sem 
er hlotið að liggja þar út frá, og er því nú auri hulinn, eins og 
allt undirlendi á þessu svæði. Langanes heitir enn undirlendið 
inn með Markarfljóti fyrir innan Stóru-Mörk inn að Jökulsá, sem 
rennur 1 fljótið skammt frá Jöldusteini, og mun þó hafa runnið 
enn nær honum áður. Nokkru innar en í miðju Langanesi heita 


1) Bjór mun vera sama sem mjó landræma. 

»Alcstaðir«, hefir þar bær verið, og vita menn nokkurn veginn, 
hvar hann heíir staðið; en nú er landið þar hulið skriðu. »Ak- 
staðir« hafa án efa heitið Aslcstaðir rjettu nafni, en s heyrist svo 
ógjörla á undan Jc, af því annað s fer strax eftir, að það hefir 
fallið alveg burt með tímanum. Á þessum bæ hefir að líkindum 
búið sonur eða ættingi Ásgerðar, sem landið nam, og hefir borið 
nafn föður hennar (Askur). Má álíta þetta sönnun fyrir því, að 
þetta óvenjulega nafn sje rjett í Landnámu, og styrkir það trú- 
verðugleik hennar. Lengra inn í Langanesi heitir Áslákshóll. 
Hann er blásinn. Þar hafa oftar en einu sinni fundizt forn- 
menjagripir, og munu sumir þeirra komnir í forngripasafnið, en 
suma á sonur Einars bónda í Stóru-Mörk og ætlar hann þá safn- 
inu. 


II. Hoftóft(?) í Fljótshlíð. 

Butra heitir bær í Fljótshlíð, skammt 'frá Teigi, og á engi 
niður með Grjótá. Þar í engjunum er tóftarrúst allmikil, sem 
menn halda að sje hoftóft. Hún snýr frá norðaustri til suðvest- 
urs og hefir dyr á suðvesturendanum, en engar útidyr aðrar. 
Innar en í miðju er miðgafl með dyrum á. Lengd framtóftar- 
innar er hjer ura bil 9 faðmar; lengd innri tóftarinnar 6 faðm., 
þykkt miðgaflsins 1 faðm., svo #i £ið lengd allrar rústarinnar er um 
16 faðm., en breidd hennar er 8 faðm. og er mælt út á veggja- 
brúnir. Þegar teini er stungið niður i tóftina finnst, að hún er 
af grjóti; og hefir það verið flutt frá Grjótá; nær er ekki grjót 
að fá. Því verður ekki neitað, að lögun tóftar þessarar líkist 
stekk. En bæði er þessi staður óhentugur til þess, og svo er 
rústin miklu meira mannvirki, en stekkjartóft mundi vera. Móti 
því, að þetta hafi verið hof, mælir ef til vill lögunin, og það að 
innri tóftin er svo stór og innangengt í hana. Þó mun mega 
ganga að því visu, að lögun hofa, ekki sízt heimilishofa, hefir 
verið mismunandi, og sumstaðar hefir verið innangengt í goða- 
salinn úr samkvæmissalnum. Skammt fyrir utan Butru eru Arn- 
geirsstaðir. Er liklegt að þar hafi búið Arngeir son Sæbjarnar 
goða, Hrafnssonar, Hængssonar. (Landn. Y. 3.), og má telja víst 
að hann hafi haft hof nálægt bæ sínum. Gæti þetta verið rúst 
þess. Ekki er að marka þó hún sje ekki í Arngeirsstaðalandi 
nú. Bæði Butra og margir fleiri bæir þar í nágrenninu hafa 

verið byggðir síðar. En ekki er hægt að fá neina víssu um 
þetta, því sögurnar vanta. 

Guðmundur bóndi Guðmundsson í Teigi, greindur maður og 
fróður, sýndi mjer tóft þessa og gat þess um leið, að bráðum 
mundi vatnsveitingaskurður verða grafinn svo nálægt henni, að 
af þeim vatnsaga, sem þar af hlyti að orsakast, mætti búast við 
að tóftin yrði eftir eigi alllangan tima niður sokkin og horfin 
með öllu. Kom okkur því ásamt um, að vert væri að geta 
hennar áður. 


III. Þingskálaþingstaður. 

Af því Sigurður Vigfússon rannsakaði Þingskálaþingstað 
1883, gjörði jeg ekki uppdrátt af honum, en skoðaði hann þó og 
taldi þar yfir 40 búðatóftir, sem flestar liggja eins og í belti yfir- 
um þvert túnið og niður með því að vestan. Sumar eru þó of- 
ar eða neðar. Gil hefir brotið sumar burt að mestu, og traðirn- 
ar liggja gegnum sumar. Búðir Njáls og Gunnars eru sýndar 
fyrir neðan bæinn og búð Marðar Gígju á að hafa verið þar sem 
bærinn er. Dómhringurinn á að hafa verið þar sem bærinn 
Kaldbak er, og þar í túninu eru fáeinar búðatóftir. »Blótsteinn« 
er sýndur í bæjarvegg á Þingskálum. Hann er úr »breccie» og 
því án efa aðfluttur. 

Grafletrin á legsteinunum í Skálholti. 

1. A steini Hannesar bisJcups. 

Hjer hvíla | mikil merkishjón | Dr. Hannes Finnsson | biskup 
Skálholtsstiptis | og | Þórunn Ólafsdóttir | fædd | Stephensen | á- 
samt | ungum öðrum syni þeirra | Ólafi | Hannes fæddist VIII 
Maji MDCCXXXIX | Dó IV Áugust MDCCXCVI | Þórunn fædd- 
ist VI Junii MDCCLXIV | Dó VII Febrúari MDCCLXXXIV | 
Hann var: | lærðra ljós, íslands unan, allra góðra sómi | því mun 
og angráðt ísaland | lengi spyrja að líka hans, en lengur þreyja 
| Hún var: | honum samvalin að hverri dyggð | og atgjörvi öllu 
j jöfn að ástsæld og eptirsýnd | Báðum lík ekkjufrú | biskups 
Hannesar | Valgerður Jónsdóttir | vifa prýði | vonar að hvíla hjer 
við hans síðu | undir þessum úthöggna steini | sem hún þeirra 
setti moldum | Svolátandi grafietur setti MDCCC | Magnús Step- 
hensen. 

2. Á steini Þórðar bisJcups (er í 2 dálkum nema 2 efstu línur). 

Sub hoc marmore conduntur cineres | conjugum nobiliss- 
imorum | (1. dálkur:) viri summe venera | bilis amplissimi | mag. 
Theodori Thorlacij | qvondam episcopi | Schalholtensis vi | gilant- 
issimi qvi | natus Ao 1636 in | sula potitus Ao 1672 tori soci | 
am duxit Ao 1674 | placide in domino | obdormivit Ao 1697 d. 
16. martij | Ao ætatis 61 offi | cii 25 Conjugii 23 | Beati mortui 
in | domino apoc. 14. 13. | (2. dálkur:) Matronæ orna | tissimæ 
cunctisq | sexus sui virtuti | bus cumulatissimæ | Gudridæ Gislaviæ 
| qvæ nata Ao 1651 | Conjugali toro | illata Ao 1674 cæ | lo 
deniq post ex | actos in virgin | itate 23 conjugio | 23 viduitate 
an | nos 10 feliciter recepta est anno 1707 ætatis 56 | Ecce venio 
cito | apoc. 22. v. 20. 

3. A steini Jóns bisJcups Vidálins. 

Viro nobilissimo j summe venerando | et doctissimo j Mag 

Johanni Widalino | Thorkilli f. | episcopo dioec. Skalh. dignissimo 
| qvi natus est aUno MDCLXVI | sacerdotio initiatus Ao 
MDCXCIII | episcopus cathedram adiit MDCXCVIII | Decessit d. 
XXX aug. Ao MDCCXX | post annos XXI in conjugio | íelicis- 
sime exactos | atqve sibi | monumentum | viva p. | uxor amantis- 
sima vidua moestissima [ matrona nobilissima | Sigrida Johannis 
f. | Clama | qvid clamem carnis præstantia foenum | afilatu domini 
ílos perit herba jacet | fios cadit herba jacet sic transit gloria 
mundi | Stabunt aeternum dagmata sacra dei. 

4. Á steini Jóns bisJeups Árnasonar. 

Sepulcrale hoc ornamentum | beatis cineribus | viri | nobilis- 
simi summe reverendi et doctissimi | Dni: Mag. Johannis Arnæi 
| rectoris qvondam scholæ Holens per annos XII | fidelissimi | 
deinde pastoris ecclesiæ Stadensis et præpositi to | parciæ Strand- 
ensis annos XIV | dignissimi | posteaqve antistitis dioeceseos 
Schalholt ann. XXI | vigilantissimi | mariti ut amantissimi | ita 
desideratissimi | qvi placidissime | in domino obdormivit ) ad diem 
Vni februarii j anno Christi MDCCXLIII | ætatis lxxxiix conjugis 
xl | et suis post mortem | viva posuit | vidua moestissima | Griid- 
runa Eneri fllia | anno MDCCXLÍV | Psalm xv. v. et seq. 0 re- 
rum sator alme tuæ qvis celsa sionis | tecta habitet? sanctiqve 
tui conscendere montis | culmina qvis poterit? Castam cui vivere 
vitam j contingit rectiqve tenax et nescia fraudis | lingva suo 
socio qvi toxica nulla propinat. j Hoc faciens solymæ sancta re- 
qviete fruetur. 


5. Á stéini Sigfúsar Þórðarsonar. 

Viro | consultissimo prudentissimo | et piissimo | Sigfuso Theo- 
dorico | redituum almae cathedrae Skal- | holtinae procuratori 
fldelis j simo nato anno MDCXLIX de | nato Ao MDCCII marito 
desi | deratissimo ac sibi j uxor castissima | vidua moestissima | 
Gudruna Jonae f. | saxum | viva posuit mortuis | qvos sociavit. . 
. . | consortes . . . . hicce locus | non potui tecum conjux subli- 
mis abiré | sed me Christe suo tempore posse juva. 

6. Á steinbroti Jóns Halldórssonar (?) 

Marit . . . Ao Chr, mdc . . . Febr. . . aet. tr . . . off. . . 
Vte Dum. . . . proficiscitur .... gine deceptus fiuente Olvæsao 
mergitur Foena(?) . . . lectiss. Ingebiarga Jonæa vidua moéstiss 
, . . . unius ex illa posthumae prolis mater et. 

Grafletrin á legsteinunum í Bræðratungu. 

1. A steini Edkonar Gíslasonar. 

Her hviler under | sá ættgöfugi—og gudhrædde | hofdings- 
mann Hakon | Gislason hvor edvar syslumadur | Rangvellinga 
hvorn Gud bort j kallade a 39. are hans aldurs J than 28. sept- 
embris 1652 | 

[Nú kemur skjöldur, sem tveir englar(?) halda á lofti, og 
stendur efst á honum H G. H M. en neðar stærri stafir, bundnir, 
HG MD. — Fyrir neðan skjöldinn er:] 

Hans dygdarika ektakvinua sú gofuga hofdings matrona 
Helga Magnusdottir let þen | an liikstein utflitia hvor sidar í Jesu 
Chri | sto sætlega sofnade þann 2. no | vembris 1677 a 54 are 
sins aldurs biidande hier a | samt sinum ektamanne | og undan- 
fornum bornum | gledelegrar upprisu. | 

2. A steini Jarþrúðar Hdkonardóttur. 

D. 0. M. S. | Her under hviler gudhrædd ættgofug og J 
dygdug hofdingskvinna Jarþrudur | Hakonardotter hveria drott- 
inn i H. J ektaskap leisti fra þremur lifsfostrum en | med þvi 
fiorda i himneska dird innleiddi far | sallega a sinu 35 aldurs 
are. þann 3. maij 1686 ad | kvöddum sinum epterlatnum sorg- 
ande ekta | man'ne Magnuse Sigurdssine og odru þeirra folke tal- 
ande þessum ordum sidast: Fader i þinar hendur fel eg minn 
anda. Luc. 23. Mat. 31. 

[Nú kemur lítill skjöldur, er tveir englar halda. Þar á er: 
Jarþrudur J Hakonar J dotter. Þá er aftur fyrir neðan]: 

En eg trui þad þo ad eg mune | fa ad sia godsemd drottens 
a iord | litande manna Mat 27 | Meritus Mæstiss. | 


Grafletur á legsteini Gríms prests Jónssonar á Húsafelli, 
eptir skýrslu lectors Þórhalls Bjarnarsonar. 

RESURRECTIONEM 

Oróið var yflr jaðrana. Framanskrifað letur nokkuð skemmt, 
en þó læsilegt. Að auki voru 4—5 línur neðst á steininum með 
öllu ólæsilegar. 



Grettisbæli í Sökkólfsdal. 

Svo segir í Grettissögu, 67. kap.: »Reið Grettir þá suður 
Holtavörðuheiði, ok ætlaði að hefna Hallmundar ef hann hitti 
Grím. En er hann kvam í Norðurárdal, frétti hann at Grímur 
var fyrir tveim vetrum eða þremur á burt þaðan, sem fyr var 
sagt .... Snéri hann (Grettir) þá til Breiðafjarðardala, ok hafð- 
ist við í Austrárdal ok sætti þeim mönnum er fóru yfir Bröttu- 
brekku«. Annað handrit hefir: »Sökólfsdal« i staðinn fyrir Austr- 
árdal, og dettnr manni strax í hug, að það muni vera rjettara, 
þar eð vegurinn liggur um Sökkólfsdal, en eigi um Austrárdal. 
Þó mætti líka imynda sjer, að Grettir kynni að haía haft aðset- 
ur sitt í Austrárdal, sem er afdalur austur úr Sökkólfsdal, og 
gjört þaðan úthlaup til að ræna ferðamenn, sem fóru um veg- 
inn. Hvar hann var, þegar Þóroddur Snorrason kom til hans, 
er ekki nákvæmlega ákveðið, enda stæði á sama þó svo væri; 
ekkert yrði af því ráðið um það, hvar Grettir »hafðist við«, því 
þaðan gat verið lengra eða skemmra þangað, sem þeir hittust. 
En hjer vill svo vel til, að vegsummerki sýna enn í dag hvar 
það var, sem Grettir »hafðist við«. Það var í Sökkólfsdal. Þar 
heitir enn í dag Grettisbœli og sjer þar votta fyrir skálatóft hans. 

Vegurinn suður eftir Sökkólfsdal liggur fyrst austanmegin 
árinnar, sem rennur eftir dalnum, er þá farið þvert fyrir mynni 
Austurárdals og svo vestan undir múla þeim, er skilur dalina, 
þá vestur yfir ána og inn eftir dalnum vestanmegin hennar. Þá 
er þar er komið, blasa við í hlíðinni hinum megin skriðu-hólar 
miklir. Hefir löngu fyr en landið byggðist, sprungið þar úr fjalls- 
brúninni stykki allmikið og hrapað niður; hafa skriðu-hólarnir 
myndast úr því, er það muldist sundur. Hólarnir ná upp að 
hömrunum, sem mynda efstu brún fjallsins. Að ofan mynda 
þeir flatt þrep eða lítinn hjalla upp"við hamrana; er það grasi- 
vaxið og meir en hálf dagslátta að stærð. En svo hátt er þetta 
uppi í fjaliinu, að neðan af veginum að sjá ber hóiana við fjalls- 

brúnina, svo þrepsins gætir eigi. Þess síður hefir á því borið 
þá, er allt var skógi vaxið. Nú á dögum er Sökkólfsdalur raun- 
ar skóglaus; en í Eeykjadal, við hliðina á honum, eru skógar- 
leifar; nú er lika skóglaust í Þykkvaskógi; en nafnið sýnir, að í 
fornöld hefir þar verið þyJcJcur sJcógur. Sökkólfsdalur hefir því 
óefað eixinig verið skógi vaxinn á Grettis dögum og skriðuhól- 
arnir sem annað og þrepið uppi á þeim. Hefir þar því verið 
hinn hentugasti staður fyrir skógarmann. Hann þurfti eigi ann- 
að, en lita fram af þrep-brúninni, til þess að sjá hvern, sem ura 
veginn fór, en gat sjálfur dulizt sem honum sýndist. Og þó 
menn hefði orðið þess vísari, hvar hann hafði aðsetur, þá var 
hann þar eigi auðsóttur. Raunar er þrepið sjálft eigi gott vígi 
fyrir einn, ef margir sækja, því allstaðar má upp á það komast; 
en þá var skammt til vigis upp undir hamarinn; hann er þar 
hár og þvernýptur og á einum stað skora inn í hann eftir leys- 
ingarvatn; þar er einum manni auðvelt að verjast fyrir fjölmenni 
í högga skiftum. Þenna stað hefir Greitir valið sjer til aðseturs 
og gert þar skála. Hefur hann verið ólíku betri en Grettisbæli 
í Axarfjarðarnúpi er lýst. Það virðist eigi hafa verið ætlað til 
langrar dvalar. En hjer mun Grettir hafa hugsað sjerað dvelja 
lengur en raun varð á. En eigi var von að sá maður, sem lifði 
af þvi, að ræna • ferðamenn, gæti haldist við á sama stað til 
lengdar. Umferð tókst af hvervetna þar, sem ófriður lagðist á, 
og svo mun hjer hafa orðið. 

Skálatóft Grettis á þessum Stað er nál. 4 faðma löng og 2 
faðm. breið út fyrir veggi. Innanmál er eigi hægt að sjá nema 
rifið væri til; því skálinn hefir fallið inn. Og svo er tóftin nú 
orðin niður sígin, að eigi ber hærra á henni, en þúfunum, sem í 
kring eru. En þegar að er komið, sjest hún samt glögg öll 
nema vesturhornið, það er nokkuð óglöggt, og munu þar hafa 
verið dyr skálans. Tóttin virðist vera úr grjóti einu, en er nú 
alþakin mosa. Hún er nokkuð norðar en á raiðju þrepinu og 
nokkuð nær brún þess en hamrinum. Þó hefir skálinn eigi sjest 
neðan af veginum. Jeg skoðaði þenna stað 25. ágúst 1888, að 
tilvísun sjera Jakobs Guðmundssonar á Sauðafelli og Sumarliða 
bónda á Breiðabólstað. Eigi hreifði jeg neitt við rústinni. 

Br. J. 



Líkneski 

Ólafs konungs hins helga Haraldssonar. 

Eptir 

Pálma Pálsson. 

-?- 

Af útlendum dýrlingum hefir enginn komizt til slíks vegs 
og gengis hér á landi sem Ólafur Noregskonungur Haraldsson, 
enda hefir án efa enginn þeirra haldið tign sinni óskertri jafn- 
lengi sem hann, því að hann var dýrkaður hér og hans árnað- 
arorða leitað jafnt af háum sem lágum frá því er helgi hans 
kom fyrst upp á öndverðri 11. öld og þar til er kaþólsk trú var 
hér brotin niður með ofríki á miðri 16. öld eða full 500 ár. En 
margt mun hafa borið til þess að Ólafur konungur varð Islend- 
ingum þegar í öndverðu einna kærastur allra helgra manna eigi 
siður en Norðmönnum sjálfum, því að bæði hafði hann alla þá 
tíð, er hann sat að ríkjum, verið vinveittur íslendingum þeim, 
er sóttu hann heim, gert suma þeirra að hirðmönnum sínum eða 
trúnaðarmönnum og veift öðrum stórgjafir, og af annari hálfu 
var kristnin hér á landi ung og magnlítil, þá er helgi hans kom 
upp, og hafa kierkar því tekið fegins hendi þeim boðskap að 
hann hefði lagt líf sitt i sölurnar fyrir sannindum réttrar trúar 
og dáið píslarvættisdauða, því að það hlaut að geta orðið hinn 
mesti styrkur kristninni, eptir því sem hugum manna var varið 
á þeim öldum, ef slíkur maður sem Olafur konungur yrði viður- 
kendur sem guðs dýrlingur og árnaðarmaður allra sanntrúaðra 
manna fyrir guði, því að: 

hann um getr 
af guði sjálfum 
ár ok frið 
öllum mönnum, 



svo sem Þórarinn loftunga komst að orði skömmu síðar (Hkr. Ö 
H. k. 259); og þá var enginn slíkur innlendnr dýrlingur til orð- 
inn i Noregi eða á Norðurlöndum, er fylLilega mætti treysta i 
þeim efnum. En atburðir þeir, er gerðust í falli Ólafs konungs 
á Stiklastöðum miðvikudaginn 29. júlí 1030 (sbr. Maurer, Bekeh- 
rung II, 533—40), urðu með svo skjótri svipan og jartegnir þær, 
er birtust þæði vinum hans og óvinum þegar eptir líflát hans, 
þóttu svo glöggar, að nálega enginn af mótstöðumönnum hans 
þar í landi dirfðist að bera brigð á að hann væri sannheilagur 
orðinn af verkum sínum hér í lífi, og sumir þeirra manna, er 
höfðu veitt honum mestan mótgang í lifanda lífi, svo sem þeir 
Kálfur Arnason og Þórir hundur, urðu hinir mestu styrktarmenn 
hans eptir dauðann, er þeir sáu að hið útlenda vald, er þeir 
höfðu gefizt undir, hvergi nærri mundi verða þeim að óskum, 
enda var þess eigi langt að bíða að helgi hans væri algerlega 
viðtekin í JSToregi, því að rúmu ári síðar eða 3. ág. 1031 var 
»heilagr dómr« hans tekinn úr jörðu og var þá óskaddaður og 
ófúinn með öllu og sáu menn «at síðan hafði vaxit hár ok negl, 
því nöest sem þá mundi, ef hann hefði lífs verit hér í heimi alla 
þá stund síðan er hann fell« (Hkr. Ó H. k. 258); síðan var lík- 
ama hans véittur sæmilegur umbúnaður yfir háaltari í Klemens- 
kirkju í Niðarósi, en nokkurum árum síðar var hann fluttur til 
Maríukirkju og á dögum Ólafs kyrra Haraldssonar var hannenn 
af nýju fluttur til Kristskirkju eða Ólafskirkju í Niðarósi, er síð- 
an varð höfuðkirkja þeirra landa, er lutu erkibiskupsstólnum í 
Niðarósi, en það var Noregur allur, ísland, Grænland, Færeyjar, 
Hjaltland og Orkneyjar, og í þeirri kirkju var heilagur dómur 
hans varðveittur, þar til er skrín hans var rænt öllum gersemum 
í gulli, silfri og dýrum steinum á siðbótartímunum og líkami 
hans loks árið 1568 grafinn í jörð i kyrþey og veit nú engi hvar 
leiði hans muni vera. En til marks um ást þá, ér íslendingar 
höföu á Ólafi konungi bæði lífs og liðnum, má geta þess að ort 
voru eigi færri. en 12 kvæði um hann á 11. og 12. öld (þar á 
meðal Geisli Einars prests Skúlasonar) og frá síðari tímum (14. og 
15. öld) eru til um hann að minsta kosti 6 kvæði (þar af 2 forn- 
kvæði (ísl. fornkv. II, nr. 50 og 51) veraldlegs efnis). 

Enda þótt Ólafur konungur væri aldrei á löglegan hátt og 
eptir venju kirkjunnar settur í tölu heilagra manna alla þá 
stund, er kaþólsk trú stóð á Norðurlöndum, og éigi fyr en 1893, 
svo sem kunnugt er, þá er þess þó hvergi getið að yfirstjórn- 
endur kirkjunnar í Rómaborg hafi ýfzt við helgi hans eða rengt 

framburð þeirra mauua, er héldu henni á lopt og tráðu að hann 
væri heilagur maður, heldur styrktu þeir miklu fremur þessa 
skoðun (sbr. páfabréf frá 1255, 1266 og 1302 í Dipl. Norv. III, 
nr. 5, 9 og 50), enda fór svo þegar fram í sótti, að hann var 
dýrkaður i nálega öllum löndum hins kristna heims, þótt mest 
kvæði að helgi hans hér á Norðurlöndum og þá einkum þar sem 
vald erkibiskupsins 1 Niðarósi náði yfir. Þar voru honum eign- 
aðir 2 dagar á ári hverju og hátíðlegir haldnir svo sem fremst 
voru föng á, einkum í Niðarósi. Þessir dagar voru Ólafsmessa 
hin fyrri á ártíð hans eða andlátsdegi 29. júlí (festum passionis 
(dies natalis) Sancti (beati) Olavi) og Ólafsmessa hin siðari eða 
efri 3. ágúst (festum translationis (inventionis) Sancti (beati) Olavi), 
svo og báða fyrirfarandi daga (Ólafsvökur); enn fremur hafa 
verið sungnar Ólafstíðir hvern miðvikudag til minningar um líf- 
lát hans, að minsta kosti í þeim kirkjum, er sérstaklega voru 
helgaðar honum, og eru til enn í dag töluverðar menjar þeirra tíða 
(les og söngvar). 

Hér á landi voru honum svo sem öðrum höfuðdýrlingum og 
máttarstólpum kristninnar 1 kaþólskum sið helgaðar margar 
kirkjur og þar með honum fólgnar á hendur til varðveizlu frem- 
ur öðrum helgum mönnum. Eru það eigi færri en 30 kirkjur, 
sem honum hafa verið helgaðar einum og engum öðrum, en fyr- 
ir víst 20 aðrar voru honum helgaðar ásamt með öðruin, einum 
eða fleiri í hverjum stað, og eru þó ótaldar þær kirkjur, er voru 
helgaðar öllum heilögum í sameiningu. I fiestum þessum kirkj- 
um eða öllum, þótt nú verði það eigi beint sannað, munu hafa 
verið líkneski Ólafs konungs eða að minsta kosti litmyndir 
(skriptir) af honum, því að í kaþólskum sið höfðu menn nálega 
í hverri lcirkju eitthvert þvílíkt sýnilegt tákn einhvers dýrlings 
og þá helzt þess, er kirkjan var helguð. Hér á landi sýnast 
skriptir þessar af helgum mönnum að hafa verið miklu algeng- 
ari en líkneski, enda hafa þær eflaust verið miklu ódýrari; i 
sumum kirkjum voru jafnvel margar skriptir, þótt þar væri 
ekkert líkneski, að því er séð verður af máldögum kirknanna. 
Nú munu allar þessar skriptir vera glataðar en nokkur líkneski 
eru enn eptir, helzt af þeim mönnum, sem nefndir eru í biflíunní, 
svo sem Kristi, Mariu, postulunum og ýmsum öðrum. Af Ólafi 
konungi voru til líkneski bæði á Sjávarborg í Skagafirði (1399), 
á Höfðabrekku (1352 og áður), í Bíaskerjum (1397) og í safninu 
hér er líkneski frá Vatnsfjarðarkirkju og svo: 

líknesM Ólafs hins helga frá Kálfafellsstað , 



35 


er saftiið eignaðist 1888. En af þvi að líkneski þetta er eitt hið merki- 
legasta, sem safnið á, Skallýsa því hér nokkuð gerla. Þaðersjálft 
95 sm. á hæð, kórónab 6 sm. á hæð upp á hæsta lauf, en fótstall- 
urinn er 32 sm. á hæð og 22X19 sm. í þvermál um mjóddina. 
Handleggirnir og allir flngur á vinstri hendi, nema þumalfingur, 
kórónan, barmarnir á skikkjunni, og hægri ristin og öll fram- 
hornin á fótstallinum hafa verið sett við eða aukin á sjálft líkn- 
eskið og nelgt með járnnöglum, en flngurnir með látúnsnöglum; 
þar að auki eru aukarnir á börmunum samsettir úr 3 pörtum 
hvor og sýnist þó alt vera jafngamalt. Kórónan virðist hafa 
verið mjög gullroðin, en gyllingin er nú viðast horfln. Ólafur 
konungur er hér með mikið hár og sitt og fellur það í fögrum 
liðum niður á herðar; hann heflr alskegg og er hökuskeggið sítt 
0g stendur nokkuð frám, hátt enni og nefið beint og hátt fram- 
an. Hann er í rauðri skikkju eða kápu skósíðri, með víðu háls- 
máli og hettu aptan á herðum; kápan er fóðruð innan að því er 
virðist með loðskinnúm og sér sumstaðar í svarta hnökra, sem 
ef til vill eiga að tákna röggvar í fóðrinu; öll er kápan sett upp- 
bléyptum laufum, sebi eru gylt ofan; ermarnar eru víðar mjög 
að framan og þar með uppslögum (hlöðum, hlaðbúin) og liggja 
þar samfeldir rósasveigar, upphleyptir og gylltir ofan, yfir um 
þverar ermarnar; innan undir kápunni er hann í skósiðum kyrtli 
með viðri höfuðsmátt bryddri og er hann ljósgrár að lit og er al- 
settur samskonar laufum, sem eru á kápunni; hann heflr belti 
um sig miðjan utan yflr kyrtlinum og sjást á því háir stokkar 
gyltir með bilum í milli og breytilegri gerð; hann heflr lága skó 
eða bóta á fótum og hafa sólarnir verið rauðir utan, en annað 
svart. í hægri hendi heldur hann á lítilli stöng, sem er hol inn- 
an og með gyltum hnúð og skorum á efri enda, og mun það eiga 
að tákna veldissprota; en að líkindum mun hann hafa verið 
lengri upphaflega; í vínstri hendi heflr hann og haldið um skapt, 
sem hefir verið töluvert digrara en veldissprotinn; en vant er að 
segja, hvað það muni helzt verið hafa; á litmyndum þeim og lík- 
neskjum, sem enn eru til af Ólafi konungi, bæði innlendum (svo 
sem í A. M. 157 a, 4to, Konungssafni (G. kgl. saml.) 3274 a, 4to, 
Jónsbókarútg. 1578, 1707, 1709, og víðar) og útlendum (sbr. L. 
Daae, Norges Helgener, bls. 123 og frv.), er hann ýraist mynd- 
aður með veldisknött, krossknött, steina (Olafssteina), kross, kal- 
eik, fána eða öxi og treður opt dreka undir fótum sér. Eptir 
því sem ráða má af stellingum þeim, sem höndin og handlegg- 
urinn er i, þá virðist sennilegast að hann hafl haldið um kross 

eða axarskapt, en öxin er mjög algeng • einkunn hans og mun 
hún eiga að tákna öxina Hel, ágætt vopn, er Ólafur konungur 
bar í orrustum og þótti sigursæl (sbr. Hkr. M G. k. 29). Á fót- 
stalli líkneskisins stendur með upphleyptum stöfum, er virðast 
hafa verið gyltir, en stallurinn að öðru leyti svartur: SANCTUS 
OLAUS REX NORVEGIÆ. 

Nú er líkneski þetta orðið töluvert laskað. Lithúðin utan á 
því heíir verið töluvert þykk, hvít innst og hinir aðrir litir þar 
utan á; en þessi húð er nú víða fiögnuð utan af, einkum á fót- 
stallinum, og er búið við að meira detti burt aí henni, er fram 
líða stundir; þó mun víðast hvar mega sjá, hvernig líkneskið 
hefir verið litt upphafiega. Þumalfingur og litliflngur á hægri 
hendi eru brotnir at að mestu, og á vinstri hendi er þumalflng- 
ur brotinn en heflr verið festur við aptur með járnnagla; þrjú 
hornin af fótstallinum, sem hafa verið aukin á upphaflega, eru 
nú glötuð og framán úr handkrikanum hægra megin heflr flask- 
azt stórt stykki, sem nú er glatað, og víðar hafa flaskazt úr 
smáflísar. Laufln á kórónunni eru öll brotin af að meira eða 
minna.leyti, nema eitt er heilt að mestu, og má þvísjá, hvernig 
hún heflr verið upphaflega. 

í sögunum er Ólafi konungi svo lýst, að hann hafl verið 
»ekki hár meðalmaðr ok allþrekligr, sterkr at afli, ljósjarpr á 
hár, breiðleitr, ljóss ok rjóðr í andliti, eygðr forkunnarvel, fagr- 
eygr og snareygr, svá at ótti var at sjá í augu honum, efhann 
var reiðr» (sbr. Hkr. ÓH. k. 3). En þótt lýsing þessi sé glæsi- 
leg og fagurlega orðuð og sýni, hvernig menn hér á landi á 13. 
öld hugsuðu að Ólafur konungur hefði verið ásýndum, en sögu- 
sagnir um vöxt hans og burði gátu hafa haldizt óbrjálaðar að 
mestu til þess tíma, og þótt líkneskið sé yfir höfuð mjög vel gert 
og sýni íturvaxinn mann, þá ber þó ýmislegt í milli, svo að lít- 
il eða engin líkindi eru til að likneskið sé gert eptir fornum lýs- 
ingum af Ólafi konungi; likneskið er t. d. miklu fremur af lang- 
leitum manni og toginleitum, en »breiðleitum«, og það virðist 
fremur eiga að sýna háan mann og grannvaxinn, sem þó svar- 
ar sér fullvel, en Ólafur konungur var »ekki hár meðalmaðr ok 
allþrekligr« og kallaður »hinn digri«. 

Það eitt verður sagt um aldur líkneskis þessa, að það mun 
varla vera eldra en frá 15. öld, enda er þess hvergi getið í 
fornum máldögum kirkjunnar á Kálfafelisstað og eru þó til 3 
máldagar þeirrar kirkju frá 14. öld eða 1343 (Dipl. Isl. II, nr. 
494), 1367 (s. st. III, nr. 191) og 1397 (Vilkinsmáldagi) og er ó- 

hugsandi að slíks grips væri eigi getið í neinum þeirra, ef hann 
hefði þá verið til, þar sem þeir nefna Maríuskript, skrin og 
marga aðra gripi, er kirkjan átti ómerkilegri, enda eru flestir 
hinir fornu máldagar næsta glöggir í þeim efnum. í máldaga 
Gísla biskups Jónssonar frá 1575 er þess að vísu heldur ekki 
getið, en biskupinn sleppir af ásettu ráði slíkum gripum kirkn- 
anna optast nær úr máldögum sínum, því að þeir þóttu á hans 
tímum orðnir einskisvirði og varla í kirkjum hæflr. Af vísitazíu 
Brynjólfs biskups Sveinssonar 1641 má sjá að kirkjan heflr átt 
»lítið líkneski yfir altari;« en það mun varla vera það sama sem 
hér er um að ræða, heldur eitthvert annað. Það mun og næsta 
efasamt að llkneskið sé smíðað hér á landi, enda þótt raargur 
hafl hér verið maðurinn hagur bæði fyrr og síðar, enda munu 
flest hin stærri líkneski hingað komin frá útlöndum svo sem 
flestir aðrir skrautgripir kirkna á fyrri öldum, því að þótt nokk- 
uð hafi verið smíðað af slíkum gripum hér á landi (sjá t. d. 
Biskupas. I, 132, 143—4), þá munu þó forfeður vorir jafnan hafa 
orðið likt og Norðmenn að fá meginið af þeim sunnan úr löndum 
(sbr. L. Dietrichson, Den norske Træskjærerkunst. Kr. 1878, 63. 
bls. Bang, Udsigt over den norske kirkes historie. Kr. 1887, 
178—9. bls.). 

Að lokum má geta þess að nokkurar sagnir hafa gengið um 
likneski ■ þetta i Skaptafellssýslu, enda var eigi laust við að menn 
hefðu átrúnað nokkurn á líkneskinu áður fyr, jafnvel fram á 
daga þeirra manna, er nú lifa, og skal nú greina það, sem mark- 
verðast er af þessum sögnutn, helzt eptir frásögn síra Jóns pró- 
tast Jónssonar á Stafafelli. 

Það er gömul sögn í Suðursveit að systir Ólafs konungs 
hins helga hafi verið völva og sé grafln í Hellatúni nálægt 
Kálafellsstað; er sagt að maður hennar hafi heitið Kálfur og sé 
grafinn í Kálfagróf, sem er lág milli Kálfafells (innra) og Kálfa- 
fellsstaðar (í mörkum,'þar sem túnin liggja saman). Segja menn 
þau álög hafa verið á Kálfafellsstað að enginn prestur mætti 
vera þar lengur en 20 ár, því að þá yrði honum ekki sjálfrátt 
(o: hann ærðist), en hún hafði þá lagt það til að líkneski Ólafs 
konungs bróður sins væri fengið og sett í kirkjuna og mundu 
þá linast þessi ummæli. — Sumir segja að völvan hafl búið á 
Kálfafellsstað og átt hálfa jörðina, en prestur einn, er þangað 
fluttist, hafl bægt henni burt þaðan og þá hafi hún mælt svo um 
að stórkostleg óhöpp skyldu henda hvern prest, er þar væri 
lengur en 20 ár, enda hafi þau ummæli orðið að áhrinsorðum, 

er svo bar undir. En þá tók prestur einn á Kálfafellsstað það 
ráð til að létta af þessura ófögnuði að hann fékk líkneski þetta 
til kirkjunnar, enda hafði prestum þar eigi orðið meint við sið- 
an, þótt þeir væru þar lengur en áður var sagt. 

Líkneskið hafði staðið á kórbítanum í kirkjunni og sneri 
fram; hafði margt gamalt fólk, sem lifði fram á vora daga, hneigt 
sig fyrir því, er það gekk í kirkju; en þegar gamla kirkjan var 
rifin fyrir nokkurum árum og önnur ný gerð í staðinn, þá var 
líkneskinu snúið við og látið vita inn að altari; kunnu sumír þessu 
illa og þótti sem það mundi verða upphaf að einhverjum óhöppum, 
enda fauk sú kirkja sömmu síðar(7.jan. 1886) og brotnaði í spón, 
en líkneskið fannst eptir veðrið úti í skafli, stóð. þar upprótt og 
hafði ekki sakað. Þótti mönnum þá sem enn væri eigi þrotinn 
krapur Ólafs konungs, er hann lét likneski sínu þyrmt í slíkum 
voða. — Sú er önnur sögn um likneskið, að Kristján Vigfússon 
prests Benidiktssonar, sem fyrst var settur sýslumaður f Austur- 
Skaptafellssýslu (1798—1804), síðan hreppstjóri í Suðursveit og 
siðast niðursetningur, hafi af gáska höggvið fingur af líkneskinu 
og orðið af þvi ólánsmaður, en síra Þorsteinn Einarsson, er þar 
var prestur löngu síðar, hafi látið smíða þá af nýju; en þetta mun 
eigi rétt, þvi að allir fingurnir virðast vera frá sama tíma og 
hefir prestur því að eins látið festa við aptur hina gömlu fingur. 
Aptur á móti var það trú manna að eitthvert happ hlytist af 
því, ef hlynt var að líkneskinu eða væri því á annan hátt ein- 
hver sómi sýndur. 



Kistuhlið frá Hlíðarenda. 

Eptir 

Fálma Pálsson. 


Það er framhlið af kistu, 4 sundurlausar íjalir, sem nú eru 
negldar á umgerð til að halda þeim saman í upphaflegri mynd. 
Þrjár fjalirnar liggja á rönd hver uppi yfir annarri og eru mið- 
hluti kistunnar, þær eru 1,30 m. á lengd og allar til samans 
1,08 m. á breidd, þar sem neðsta fjölin er ósködduð; en hin 
fjórða rís við enda þeirra og er 26 sm. á breidd og er nú lítið 
eitt styttri en breidd hinna; við hinn endann hefir verið samskon- 
ar fjöl, en er nú glötuð. Ailar eru fjalirnar úr eik. Á láréttu 
fjalirnar eru skornir 5 húsgaflar með sperruþaki og jafnháum 
turnúm með hvassbogahyelflngum í milli; neðan undir hverju risi 
eru 3 litlar hvassbogahvelflngar, er ná upp undir þakskegg, en 
þar fyrir ofan, undir risinu, er afarstór hringur og rósagluggi 
innan í; en rósirnar innan í gluggunum eru ekki allar með sömu 
gerð, heldur eru höfuðdrættirnir í þeim: þríhyrningur, kross, víxl- 
lagðir þrihyrningar og vantar þar efsta geirann, sem ætti að 
vera undir skránni, flmmblöðuð rós og ferhyrningur. Undir þess- 
um hvelfingum er hár grunnmúr, sem skipt er sundur í 14 jafna 
kafla ferhyrnda og 4 blöð í hverjum. Upp úr risunum standa 3 
blöð hvoru megin og 1 upp af hverri bust eða mæni og sömu- 
leiðis upp úr turnunum; þau eru þrí- og fjórskipt og sum með 
blómknöppum (sbr. Worsaae, Nord. Oldsager. Kh. 1859 nr. 606) en í 
milli bustanna og turnanna eru mynduð kynleg dýr, öll með 
sama skapnaði, fuglshaus og löngu nefi flest og þó með eyrum, 
hálsinn langur og digur, en búkurinn lítill, skottið langt og mjótt 
i endann, en digurt upp; þau hafa 2 fætur með klóm og eru 
vængjalaus. Á endafjölina eru skorin 3 kynjadýr; efsta og neðsta 
myndin eru drekar með vængjum og stórum hrömmum; á efra 

dýrina er manushöfuð með kollháan hatt á höfði og stórt skygni 
fram af, en á hinu neðra er fuglshaus; miðmyndin er af annars- 
konar dýri og er á því fuglshaus með löngum fjaðraskúfi, er 
stendur beint upp; skottið er langt og mjótt og breiðkar i end- 
ann og klofnar þar í þrent; það sýnist helzt hafa 4 fætur eða 
hramma. — Skrá afarstór og með óvanalegri gerð hefir verið 
fyrir kistunni. 

Kistufjalir þessar eru komnar til safnsins 1883 frá Hliðar- 
enda í Fljótshlíð og var kista sú, sem þær eru úr, höfð þar í 
bæjardyrum og mun hafa verið orðin fúin og ónýt, er fjalirnar 
voru teknar. Er eigi ólíklegt að kistan hafi upphaflega verið 
skrúðkista í kirkju þeirri, er var á Hlíðarenda í kaþólskum sið, 
en kistan mun hafa verið smíðuð um 1400 eða um það leyti, er 
gotneskt lag tók að ryðja sér til rúms hér á landi, einkum á 
ýmsu kirknaskrauti, og gæti því verið kista sú, sem Vilkinsmál- 
dagi (1397) segir að kirkjan eigi; en það er bert að hún er gérð 
á þeim tímamótum, því að blöðin á grunnmúrnum (sbr. Worsaae, 
Nord.. Oldsager. Kh. 1859, nr. 527) og dýramyndirnar eru ann- 
ars ekki tíðkaðar á gripum með gotnesku lagi, heldur er það 
alt miklu eldra. 



Dúkur frá Höíðabrekku. 

Eptir 

Fálma Pálsson. 


Hann er alhvítur, úr smágjörvu hörlérepti, 1,82 m. á lengd 
og 78 sm. á breidd eða því sem næst, því að hann er nú allur 
misteygður, svo sem myndin sýnir. Úr léreptinu sýnast vera 
dregnir þræðir á vixl, svo að ferhyrnd augu verða í milli, og 
síðan saumað eða vaflð stórgerðum þræði utan um þá þræðina, sem 
eptir voru, en þar sem myndir eru eða rósir eða staflr eru aug- 
un alveg fylt með stórgerðum þræði. Ræmurnar að ofan og 
neðan eru saumaðar við síðar með sama þræði sem er í út- 
saumnum. Miðræman hefí r a ð lík ind um hvorki verið breiðari né 
lengri en hún er nú. Á hliðaræmunum að ofan og neðan stend- 
ur með stóru og glöggu letri: 

Sist 1 er | næsta | savmvrin | friidvr | sannlii 

d * eg | þo | ei | at | siidvr * hvar | sem f þetta f er f f | 

Þetta er upphaf á vísu; en síðasta orðið í fyrri línunni (sannli) 
virðist eig| geta átt við fyrsta stafinn (d) í hinni síðari, og er 
hér því um tvær skýringar að velja, annaðhvort er sannli-d 
misritað fyrir saumad = saumada eða hér vantar orð i á milli 
og hafi þau staðið á sérstökum ræmum, sem hafi verið saumað- 
ar á endapa. Hliðaræmurnar eru skeyttar saman og eru sam- 
skeytin milli v og r í orðinu friidvr og milli þ og e í orðinu 
þetta; en svo hefir þetta verið gert upphaflega. í miðræmuna 
eru saumaðar dýramyndir innan í hringunum: örn eða gammur, 
tveir drekar með vængjum og tveir fuglar (dúfur) fyrir ofan, 
tveir vargar eða önnur óarga dýr og siðast dreki með vængjum 

og löngum hala. Biiin í milli hringanna eru fylt upp með sam- 
kynja fjórblöðnðum rósum. 

Dúkur þessi var áður hafður fyrir altarisklæði í kirkjunni á 
Höfðabrekku og mun vera kominn til safnsins 1881. Hann er 
mjög vel gerður og lítið slitinn til þess að gera. Myndirnar og 
rósirnar eru með býzönsku lagi, og dúkurinn gæti fyrir þá sök ver- 
ið æfagamall (sbr. Worsaae, Nord. Oldsager. Kh. 1859 nr. 545), en 
mun varla vera eldri en frá fyrri hluta 16. aldar, að þvi er 
ráða má af letrinu og stafsetningunni á vísunni; þessi still hélzt 
hér ómengaður miklu lengur en annarsstaðar. Að líkindum hef- 
ir þessi dúkur ekki upphaflega verið altarisklæði, heldur miklu 
fremur veggtjald í stofu eða eitthvað þesskonar. 



Skýrsla. 

I. Ársfundur fjelagslns. 

Á ársdegi fjelagsins 2. ág. 1894 var ársfundur þess haldinn. 
Formaður gat um áð i Árbók fjelagsins kærnu nii skýrslur um 
rannsóknir Brynjólfs Jónssonar í fyrra sumar; nú væri Brynjólf- 
ur á ferð fyrir fjelagið norður í Húnavatnssýslu að rannsaka 
s%úátáðí þar og spyrja upp forgripi. Minnst var á tölu fjelags- 
manna og lagður fram endurskoðaður reikningur íjelagsins fyrir 
1893 og þess getið, að töluvert hefði greiðst af útistandandi tillög- 
um; væri það bæði að þakka góðum vilja margra fjelagsmanna 
og sjerstaklega fjehirði fjelagsins. Varaformaður fjelagSins, hjelt 
fyrirlestur um myndir af nokkrum forngripum, er nú fylgja Ár- 
bók fjelagsins. 


II. Reikninc|ur fjelagsins 1893. 


Tekjur: 

1. J í sjóði frá f. á. ...... .kr. 172,22 

2. Tillög og andvirði selda árböka (fskj. 1) ... — 373,00 

8. Siýrkúr úr lándssjóði 1893 ........ — 300,00 

4. Styrkur úr landssjóði, samkv. fjáraukalögum fyrir 

1890—91 — 600,00 

5. Vextir i sparisjóði til 81 /i* 1893 ...... — 3,48 

Kr. 1448,70 


Gjöld: 

1. Kostnaður við Árbókina 1893, undirbúningur til 

prentunar, prentun, útsending (fskj. 2—4) . . kr. 485,00 

2. Greitt ekkju Sigurðar heitins Vigfússonar fyrir rit- 

gjörð i Árbók 18 88 /»* (fsfej. 5).. — 40,00 

Flyt; 

Flutt: kr. 525,00 

3. Greitt Brynjólfi Jónssyni fyrir fornleifarannsóknir 

1893 (fskj. 6). — 70,00 

4. Ýmisleg útgjöld (fskj. 7—10).— 11,41 

5. í sjóði 31. desember 1893: 

a, geymt i sparisjóði.kr. 709,24 

b, geymt hjá fjehirði .— 133,05 —: 842,29 

Kr. 1448,70 

Reykjavík 31. desember 1893. 

Þórhaíiiír Bjarnárson 
. . p. t. fjehirðir. 

Við reikriing þennan hefi jeg ekkert að athuga. 

Eiríkur Briem , 

Reikning þennan höfum við endurskoðað óg ekkert fun.dið 
við hann að athuga. 

Jón Jensson. Vald. Asmundarson. 


III Fjelagar. 

A. Ævilangt . 1 


Anderson, R. B. prófesor, Ameríku. 

Andrjes Fjeldsteb, bóndi, Hvítárvölí' 
um. 

Ari Jónsson, bóndi á f>verá, Eyjaf. 

Arni B. Thorsteinsson, r., landfógeti, 
Bvík. 

Asmundur Sveinsson, skrifari, Rvík. 

Björn M. Ólsen, dr., skólak., Bvík. 

Bogi Melsted, cand. mag., Khöfn. 

Garpenter, W_. H., próf. Columbia-há- 
skóla, Ameríku. 

Dahlerup, Verner, c.mag., bkv. Khöfn. 

Eggert Laxdal, verzlunarstjóri, Ak- 
ureyri. 

Eiríkur Magnússon, M. A., r., bóka- 
vöröur, Cambridge. 


*Elmer, Beynolds, dr., Washington. 

Fiske, Willard, próf., Florence, Ítalíu. 

Goudie, Gilbert, F. S. A. Scot., Edin- 
burgh. 

Gubbrandur Sturlaugsson, bóndi, 
Hvítadal. 

*Hazelius, A. R., dr. fil., r. n., Stokk- 
hólmi. 

Jóhannes Böövarsson, snikkári, Hvít- 
árvöllum. 

Jón A. Johnsen, sýsluin., Eskifirði. 

Jón Jónsson, próf., Stáfafelli, Lóni. 

Jón Þorkelsson, dr. fil., if., rektor, Bvík. 

Kjartan Einarsson, prófastur, Holti. 

Kristján Zimseh, kaupmaDur, Bvík* 

Lárus Benidiktsson, préstur, Selárdal. 


1) Stjarnan (*) merkir heibursfjelaga. 

Löve, F. A., kaupmaöur, Khöfn. 
Magnús Andrjesson, próf., Gilsbakka. 
Magnús Stephensen, komm. af dbr. 

og dbrm., landshöfðingi. K.vík. 
Maurer, Konráð, dr. jur., próf., Ge- 
heimeráð, Miinchen. 

Muller, Sophus, dr. museums-direktör 
Khöfn; 

♦Nicolaisen, N., antikvar, Kristíaníu. 
Ólafur Johnsen, adjunkt, Óðinsey. 
Peacock Bligh 4 esq., Sunderland. 
Phené, dr., Lundúnum. 

Schjödtz, cand. pharm., Óðinsey. 
Stampe, Astrid, barónessa, Khöfn. 
Stefán Guðmundsson, verzlunairstjóri, 
Ðjúpavogi. 


Stephens, G., próf., Khöfn. 

*Storch, V., laboratoriums-forstjóri, 
KhÖfn. 

Styffe, B. G. (r. n.) dr. fii., Stokk- 
hólmi. 

Thomsen, H. Th. A., kaupm., Rvík. 

Torfhildur Þ. Holm, frú, Rvík. 

Torfi Bjarnason, skólastjóri í Ólafs- 
dal. 

Wendel F. R M -verzlunarstjóri, Þing- 
eyri. 

Wimmer, L. F. A., dr. fil., próf., 
Khöfn. 

Þorvaldur Jónsson, hjeraðsl., ísafirði. 

Þorvaldur Thoroddsen, dr., skóla- 
kennari, Rvík. 


B. Með árstillagi. 


Amira, Karl v., dr., próf., Múnchen. 

Arinbjörn Ólafsson, b., Njarðvík. 

ArnbjÖrn Ólafsson, kaupm.. Keflavík. 

Árni Gíslason, b., Kirkjubóli, Selár- 
dal. 

Arnljótur Ólafsson, prestur, Sauða- 
nesi. 

Arpi, Rolf, dr. fil., Uppsölum. 

Asgeir Blöndal, hóraðsl., Húsavík. 

Baldt, F., húsasmiður, Khöfn. 

Benedikt Kristjánsson, fyrrum pró- 
fastur, Landakoti. 

Bjarni Jensson, læknir, Hörgsdal. 

Bjarni Þórarinsson, próf., Prests- 
bakka. 

Bjarni Þorkelsson, smiður í Ólafsvík. 

Björn Guðmundsson, múrari, Rvík. 

Björn Jónsson, ritstjóri, Rvík. 

Boétius, S. J., lector, Uppsölum. 

Brynjólfur Jónsson, fræðimaður, 
Minnanúpi. 

Daníel Thorlacíus, f. kaupm., Stykk- 
ishólmi. 

Davíð Scheving Þorsteinsson, hjeraðs- 
læknir, Brjánslæk. 

Durgin, W. G., rev., Hillsdale College, 
Michigan. 

Einar Hjörleifsson, ritstj., Winnípeg. 

Einar Jónsson, kaupmaður, Eyrar- 
bakka. 


Einar Thorlacius, sýslumaður, Seyðis- 
firði. 

Eiríkur Briem, prestask.kennari, Rvik, 

Eiríkur Gíslason, prestur, Staðastað. 

Eyþór Felixson, kaupm., Rvík. 

Finnur Jónsson, dr. Khöfn. 

Forngripasafnið í Rvík. 

Friðbjörn Steinsson,bóksali, Akureyri. 

Friðrik Stefánsson, alþingism., Skálá. 

Geir Zoöga, dbrm., kaupmaður, Rvfk. 

Gering, Hugo, prófessor ? dr., Kiel. 

Gísli Einarsson, prestur, Hvammi, 
Norðurárdal. 

Greipur Sigurðarson, bóndi, Hauka- 
dal. 

Grímur Jónsson, kennari, ísafirði. 

Grímur Thomsen, dr. fil., r. o. s. frv. 
Bessastöðum. 

Guðmundur Gíslason, Port Arthur, 
Ont., Can. 

Guðmundur Guðmundsson, b., Ljár- 
skógum. 

Guðmundur H. Finnbjarnarson, Stað, 
Aðaívík. 

Guðmundur Pálsson, beykir, ísafirði. 

Guðmundur Scbeving, læknir, Seyð- 
firði. 

Guðmundur Thorgrímsen, f. kaupm., 
Rvík, 

G-uDmundur Þorláksson, stip.arna- 
magn., Khöfn. 

Gubni Einarsson, Óspaksstöðum, 
Hrútafirði. 

Guöni Guðmundsson, læknir, Borg- 
undarhólmi. 

Gunnlaugur Briem, verzlunarstýóri, 
. Hafnarfiröi. 

Guttormur Jónsson, snikkari, Hjarð- 
arholti. 

Gustafsson, G. A., Filos. licentiat 
konservator, Bergen. 

Hagson, K. A., l&roverksadjunkfy Lin- 
köping. 

Halldór Briem, kennari, Mööruvöll- 
um. 

Halldór Daníelsson, bæjarfógeti, Bvík. 

Halldór Kr. Frihriksson, r,, yfírkenn- 
ari, Bvík. 

Halldór Guðmundsson, f. skólakenn- 
ari, Bvík. 

Hallgrímur Melsteö, bókavöröur í 
Rvík. 

Hallgrímur Sveinsson, r., biskup, 
Bvík. 

Hannes Dorsteinsson, cand. theoL, 
ritstjóri, Bvík. 

Harrassowitz, Otto, bóksali, Leipzig, 

Haskólalestrarfjelag Islendinga i 
Khöfn. 

Helgi Jónsson, faktor, Borgarnesi. 

Henry Petersen, dr., museums direk- 
tör, Khöfn. 

Hjörleifur Einarsson, prófastur, Und- 
ornfelli. 

Holger Clausen, kaupm., StykkishóJmi. 

Indriöi Éinarsson, endurskoðari, Rvík. 

Ingibjörg Johnson, fi-ú, Rvík. 

íslenzkt kvenfjelag í Winnipeg. 

Iverus, I. E. Dison V., viceadjunkt, 
Linköping. 

Jakob Atanasíusson, Gerhi, Barha- 
stönd. 

Jón Jónsson, kand. med. & chir. 

Jóhannes Oddsson, f. bóndi, Bvík. 

Jóhannes Sigfússon, cand. theol., 

. Hafnarfirði. 

Jóhannes Vigfússon, prentari, 


J óhannes Þorgrímsson, dbrm., b*, 
Sveinseyri, Tálknaf. 

Jón Borgfirbingur, ; f. löggæzlum^ 
Bvík. 

J ón Gunnarsson, verzlunarstjóri, 
Keflavik. 

Jón Guttormsson, próf., Hjarbarholti. 

Jón Halldórsson (frá Svartagili), Am- 
eríku. 

Jón Jensson, iandsyfirrjettardómari, 
Hvík. r 

Jón Jónsson, prófastur, Hofí, Vopna* 
firÖi. 

Jón Jónsson, prestur, Staft, Reykja* 
nesi. 

Jón Ólafsson, útvegsbóndi, Hlíbar- 
húsum. 

Jón Pjetursson, r., f. háyfirdómari, 
Bvík. 

Jón Sveihbjarnarson (frá Draghálsi), 
Ameríku. 

Jón Vídalín, kaupmaður, Khöfn. 

Jónas Jónasson, prestur, HrafnagilL 

Jónas Jónsson, bóksalassistent, Rvík 

J. Th. Johnsen, Suöureyri, Tálknar 
firöi. 

Jörgensen, P., kapteinn, Stavanger. 

Kálund, Kr., dr. phiL, Khöfn. 

Kristján Andrjesson, skipstjóri, Meb- 
aldal, Dýrafiröi. 

Kristján Jónsson, yfirrjettardómari, 
Rvík. 

Kristján Ó. Þorgrímsson, málaflutn- 
ingsmaöur, Rvík. 

Kungl. Vitterhets- Historie oclr Anti- 
quitets Akademien, í StokkhólmL 

Langé, Chr., verzlunarmaöur, í Khöfm 

Lárus K. J. Bjarnason, sýslumahur í 
Stykkishólmi. 

Lestrarfjelag Fíjótshlíðar. 

Lestarfjelag Austurlandeýinga. 

Magnús Helgason, prestur, Torfastöð- 
um. 

Markús Snæbjarnarson, kaupmaöur, 
Geyrseyri. 

Mattías Jochumsson, prestur, Akur- 
eyri. 

Mattías Ólafsson, verzlunarmabur; 
Þingeyri, 

Mogk; E., dr„ prófessor Leip- 
zig. 

Montelius, O., dr. fil., Am.. Stokk- 
hólmi. 

Ólafur Guðmundsson, læknir, Stór- 
ólfshvoli. 

Ólafur Ólafsson, prestur, Garpsdal. 

Ólafur Ólafsson, prestur, Arnarbæli. 

Ólafur Ólafsson, söðlasmibur, Am- 
eríku. 

Ólafur Sigvaldason, hjerabslæknir, 
Bæ, Króksf. 

Ólafur Thorlacíus, hreppstj., Stykkis- 
hólmi. 

Óli Finsen, póstmeistari, Rvík. 

Ólína Gubbrandsd., jungfrú, Am- 
eríku. 

Báll Briem, sýslumaður, Árbæ. 

Báll Melsteb, sögukennari, Bvík. 

Pálmi Pálsson, skólakennari, Rvík. 

Paterson, W. G. Spenee, brezkur 
konsúll, Rvík. 

Pjetur Jónsson, blikkari, Rvík. 

Pjetur J. Thorsteinsson, kaupmaður, 
Bíldudal. 

Rannveig J óhannesdóttir, kaupmanns- 
frú, Rvík. 

Rygh, Olaf, dr., prófessor, Kristíaníu. 

Sigfús H. Bjarnarson, konsúll, ísa- 
firbi. 

Sighvatur Árnason, alþingismabur, 
Éyvindarholti. 

Sigmundur Gubmundsson, prentari, 
Rvík. 

Sigríður Sveinbjarnardóttir, jungfrú, 
Árósi. 

Sigurbur Arnason (frá Höfnum), 
Winnipeg. 

Sigurbur Briem, kand. polit., Rvík. 

Sigurður E. Sverrisson, sýslumabur, 
Bæ, Hrútafirbi. 

Sigurbur Gunnarsson, prófastur, Yal- 
þjófsstað. 

SJgurður Jónsson, snikkari, Dýra- 
firði. 

Sigurdur Kristjánsson, bóksali, Rvik 

Sigurbur Melsteb, r., lektor, Rvík. 

Sigurbur Stefánsson, prestur, Yigur. 


Sigurður Sigurbsson, búfræb. í Lang* 
holti. 

Sigurbur Sigurbsson, kennari í Mýr- 
arhúsum. 

Staatsbibliothek í Munchen. 

Símon Bjarnarson, dalaskáld, Silfra- 
stöbum. 

Stefán Egilsson, múrari, Rvík. 

Stefán Thorarensen, f. sýslum., Ak- 
ureyri. 

Steingrímur Johnsen, kaupmabur, 
Rvík. 

Steingrímur Thorsteinsson, skóla- 
kennari Rvík. 

Steinnordh, J. H. V., theol. -f ÆL dr. 
(r. n.), Linköping. 

Sæmundur Eyjólfss., cand. theoi. Rvík. 

Sæmundur Jónsson, b., Minni-Yatns- 
leysu. 

Sæmundur Jónsson, próf., Hraun- 
gerði. 

Tamm, F., A., dr. docent, TJppsöl- 
um. 

Teitur Jónsson, veitingamabur, ísa- 
firði. 

Torfi Halldórsson, kaupmaður, Flat- 
eyri. 

Tryggvi Gunnarsson, bankastjóri, 
Rvík. 

Valdimar Ásmundarson, ritstjóri, 
Rvík. 

Valdimar Briem, prestur, Stóranúpi. 

Valdimar Örnólfsson, verzlunarmað- 
ur, ísafirði. 

Valtýr Guðmundsson, dr. fil., docent, 
Khöfn. 

Þóra Jónsdóttir, frú, Vestmannaeyj- 
um. 

Þorbjörn Jónasson, kaupmaður í 
Rvík. 

Þórður Thoroddsen, hjeraðslæknir, 
Keflavik. 

Þorgrímur Johnsen, hjeraðslæknir, 
Akureyri. 

Þórhallur Bjarnarson, lector, Rvík. 

Þorleifur Jónsson, prestur, Skinna- 
stöðum. 

Þorleifur Jónsson, alþm., Reykhól- 
hólum. 

Þorsteinn Benediktsson, prestur, 
Bjarnanesi. 

Þorsteinn Jónsson, hjeraðslæknir, 
V estmannaeyjum. 


Þorvaldur Jakobsson, prestur, Haga, 
Barbaströnd. 

Þorvaldur Jónsson, prófastur, ísa- 
firði. 


Leiðrjettingar. 

I Arbók fornleifafjelagsins 1893 á bls. 78, línu 17. stendur: 

»kominn eba þeir undir hann«, á ab vera: »kominn á stublana eba þeir und- 
ir hann«; og á bls. 79, línu 24. sténdur: »bjuggu vib Grímsgil eptir föbur 
sinn«, á ab vera: »bjuggu ekki vib Grímsgil eptir föbur sinn«. 

1. Árnesið. 2—2. f^jórsá. 3—8—3. Árnesskvíslin. 4—4—4. 
Þjórsár farvegur forn. 5—5. Btíði. 6. Btíðaberg. 7. Btíðatóttirnar. 
8. f^inghóll. 9. Dómhringurínn. 10. Hofsheiði. 11—11. Hofsholt. 
12. Stóra-Hof. 13. Minna-Hof. 14. Lækjar-ey. 15. Kálfár-títfall. 
16. Akbrautarholt. 

Búðatóttir Árness þingstaðar. 

















1. Tótt frá seinni tímum. 2—2. Rofbakki. 3—3. Blásinn 

